RASTURAM BRAKOVE ZA PARE: Novi posao zaludeo celu zemlju, a na njemu se zarađuje OGROMAN NOVAC! | Najnovije vesti - Srbija danas\n24.06.2019. • 13:44 Srbija Danas/RTS\nU Japanu, u sivoj moralnoj zoni i na granici legalnog i nelegalnog, deluju agencije koje se specijalizuju za rastavljanje bračnih i drugih parova na zahtev ljubavnika i roditelja.\nNjihove usluge mogu da koštaju i do 30.000 dolara.\nU Zemlji izlazećeg sunca tiho, u polumraku na ivici društvenog podzemlja, ali glasno na površini blistavih internet stranica oglašavaju se profesionalci koji sebe nazivaju "rastavljačima".\nNjihov posao je da, za adekvatnu novčanu nadoknadu, ubede one koji nisu u stanju da prihvate raskid romantične veze da prekinu da opsedaju svog partnera i zauvek odu, da u korist ljubomornog ljubavnika ili nezadovoljnog roditelja razdvoje supružnike, odnosno da odbačenima vrate njihovu voljenu osobu tako što će je oteti iz ruku novog partnera ili partnerke.\nRastavljači su najčešće organizovani u male agencije sa nekoliko "operativaca" oba pola i upravom koja se stara o finansijama i reklami, a ponekad uzimaju na sebe i suprotnu funkciju, odnosno nastoje da svojim klijentima pomognu da uspostave vezu sa osobom koju žele, stvarajući u njihovu korist, prilike za romantični susret.\nTipično, mušterije rastavljača su ljubavnice koje se osećaju iskorišćeno, jer se duže vremena zabavljaju sa oženjenim muškarcem koji im obećava brak ali oteže s razvodom, izgovarajući se decom i drugim razlozima. Među ženama naručiocima ima i onih koje su zatrudnele, ali i onih koje tvrde da ljubavnik želi da im se prikloni ali da njegova žena, uprkos tome što zna za neverstvo, iz inata ne želi da mu omogući razvod.\nKao klijenti rastavljača pojavljuju se i roditelji koji su zabrinuti za budućnost svog deteta zbog partnera koga je ono izabralo, ali i ljudi koji s metom akcije nemaju nikakve fizičke ili rodbinske odnose, ali jednostavno ne mogu da prihvate da je njihovo voljeno biće izabralo nekog drugog, pa otud osećaju potrebu da uposle rastavljača i posegnu za surovim i nemoralnim činom rasturanja tuđeg života.\nInteresantno je da pojedini rastavljači od svojih klijenata zahtevaju potpunu svest o odgovornosti i mogućim posledicama – da u svojoj glavi prvo razbistre šta je to što žele, pa čak i sebi priznaju da je ono što se spremaju da učine moralno problematično i može dovesti do ozbiljnih komplikacija, uključujući tu i tužbu i zahtev za materijalnu odštetu u slučaju da meta operacije otkrije da je protiv nje izvršena tajna akcija rastavljanja.\nProces razdvajanja ciljanog para, sudeći po reklamnim sajtovima, obično košta između deset i trideset hiljada dolara. Veliki raspon u ceni usluge objašnjava se različitim strategijama koje rastavljači moraju da primene i vremenom koje je potrebno za uspešno izvršenje.\nTipično, oni najpre prate metu, pomno prikupljaju informacije o njenom kretanju, ponašanju i sklonostima, te nastoje da dođu u posed kompromitujućeg materijala koji bi mogao da je ocrni pred partnerom i tako prouzrokuje razdor u vezi.\nTo klasično pribavljanje materijalnih dokaza, najčešće fotografija, o tome da se jedan od partnera kocka, troši novac na animir dame ili džentlmene u noćnim klubovima, posećuje javne kuće ili ima ljubavnicu, odnosno ljubavnika košta osetno manje nego akcija da se dvoje ljudi u vezi koji ne varaju jedno drugo i nemaju nikakve tajne iz prošlosti razdvoje spletkarenjem, podmetanjem ili zavođenjem.\nNeke agencije za rastavljanje, međutim, upozoravaju svoje klijente da takva mera, čak i kada uspe, može biti kratkog daha, pa čak i kontraproduktivna.\nOvo stoga što se dešava da partner koji je prevaren, naročito ako je reč o bračnoj vezi, gde u slučaju raskida postoje problemi kao što su raspodela imovine ili šta činiti sa decom, oprosti prevaru jer je razvod suviše komplikovan i preti da izazove dugoročne ekonomske i emotivne posledice.\nTakođe, dešava se i da meta zavođenja i provokacije ne podlegne iskušenju i svom partneru ili partnerki kaže šta se dešava i na taj način, zapravo, produbi uzajamno poverenje i poštovanje.\nRastavljači zato klijentima preporučuju sofisticiraniju i trajniju (čitaj: lukaviju), i samim tim skuplju, operaciju, u kojoj meti prilazi pripadnik istog pola, tokom vremena ostvaruje dublje prijateljstvo i zatim joj, kao bliski drug ili drugarica, savetuje da se raziđe sa partnerom.\nKada je posao dobro obavljen\nTu se, međutim, javlja po njih bolno pitanje definicije uspeha.\nNaime, te dovitljive delatnike sve raznovrsnijeg i moralno sve upitnijeg uslužnog sektora u Japanu mori problem neutešnih mušterija koje ne žele da im plate uprkos tome što su oni pošteno obavili svoj (prljavi) posao, ili zbog toga što se rastavljeni par pomirio ili zbog toga što osoba koja je bila primarna meta nakon razlaza sa dotadašnjim partnerom nije htela da stupi u vezu sa naručiocem operacije.\nKao seme razdora između rastavljača i njihovih klijenata nameće se i pitanje dokaza da je operacija razdvajanja uspela u slučajevima kada njen naručilac nije dovoljno blizak sa metom da bi od nje direktno saznao o raskidu, ili kad ciljani partneri žive na većoj udaljenosti jedan od drugog pa nije moguće pouzdano utvrditi da li je veza okončana ili još uvek traje, odnosno, da li je to što se ne sastaju rezultat akcije rastavljača ili prosto fizičke razdaljine.\nRastavljači, u nastojanju da sebe zaštite ali pritom i ne oteraju potencijalne mušterije, ovim problemima prilaze tako što nude i usluge praćenja i nadgledanja situacije nakon razlaza ciljnog para, kao i, ako se ukaže potreba, intervencije u svrhu sprečavanja pomirenja.\nDa bi ublažili nedoumice mušterija u vezi sa odnosom cene i efikasnosti usluga koje pružaju, oni su takođe uveli i dva platna razreda kada je u pitanju nagrada za njihov dobar rad: manji "honorar za uspeh", koji se naplaćuje za privremeno postignuće u cepanju veze, i veći "honorar za potpuni uspeh", koji traže u slučajevima kada je veza trajno i bespovratno uništena, za šta je kriterijum najčešće zvanični razvod braka.\nTermin "rastavljač" prvi put se proširio početkom 2001. godine, kada je na televiziji Njihon u kasnom večernjem terminu prikazana kratka i slabo zapažena serija pod tim naslovom, koja je govorila o neobičnom radu sumnjive ali simpatične detektivske agencije koja za velike sume novca rešava intimne probleme u odnosima sa suprotnim polom.\nU dalekoistočnoj carevini danas radi bar dvadesetak firmi koje su specijalizovane za tu vrstu delatnosti i operišu u sivoj zoni koja se proteže sa obe strane tanke linije koja deli zakonito i nezakonito.\nIpak, puno običnih japanskih građana ne zna za profesiju rastavljača i na njeno pominjanje reaguju s iznenađenjem, pa i zgražavanjem, mada ima i onih koji smatraju da njihova delatnost, u delu u kojem se odnosi na zaštitu žena od nasilnih muškaraca koji ne žele da usliše molbu o raskidu veze, može biti korisna.\nOno, takođe, možda ukazuje i na sebični, materijalistički karakter savremenog, konzumerskog i merkantilnog društva u kojem razmaženi i otuđeni pojedinci priželjkuju da u svemu prođu lako, uključujući tu i važne međuljudske odnose u koje je potrebno ulagati puno vremena i truda – društvo u kojem se rešenje sopstvenih problema, među kojima i onih najdublje lične prirode, nastoji preneti na druge, a tuđa naklonost i ljubav pokušavaju kupiti novcem.\nIako se korišćenje rastavljača u Japanu uglavnom osuđuje kao izraz lične sebičnosti i beskrupuloznosti koji su strani tradicionalnom kolektivističkom duhu koji naglašava obzir i razumevanje za druge, ponuda tih profesionalaca sumnjivog morala na neki način ima plodno kulturno tlo u toj zemlji – u japanskoj kulturi postoji snažan edukativni obrazac koji uči da je nezrelo i sramotno svoje intimne probleme deliti sa kolegama i prijateljima, pa i sa porodicom, te da je tražiti usluge i pomoć u toj sferi nedolično, jer to predstavlja sebično nametanje sopstvenog tereta drugima.\nZato mnogi Japanci radije trpe neprijatnu situaciju, a neki i osećaju da je psihički lakše unajmiti nekoga ko nije izravno umešan u njihov život da im pomogne, nego tražiti od svojih prijatelja i rođaka da intervenišu za njih.\nNa ovom testu inteligencije je PALO 90 odsto ljudi, a rešili su ga PREDŠKOLCI! Možete li i vi? (VIDEO),\nJapan brak porodica brakovi razvod raskid posao Agencija


Naslovna » Humanitarne organizacije » Beosupport-Beogradska podrška eksploatisanoj deci i omladini\nSvetozara Ćorovića 9/11\n011 3225 585\nBEOSUPPORT (Beogradska podrška eksploatisanoj deci i omladini) je nevladina organizacija osnovana 1997. godine. Naša misija je prevencija i zaštita dece od nasilja i to prvenstveno od seksualnog nasilja i trgovine decom.\nOrganizacija uspešno priprema i sprovodi edukativna predavanja, radionice i tribine širom Srbije na temu zaštite dece od nasilja i zloupotrebe dece.\nU okviru naše organizacije postoji tim omladinskih vršnjačkih edukatora – BS tim mladih, koji čini oko stotinu mladih uzrasta od 16 do 22 godine. Oni su obučeni za sprovođenje programa u oblasti prevencije nasilja nad decom i zloupotrebe dece.\nČlanovi smo Republičkog tima za borbu protiv trgovine ljudima u okviru kog BEOSUPPORT rukovodi radnom grupom za borbu protiv trgovine decom, što predstavlja veliko priznanje našem dosadašnjem radu na polju prevencije nasilja nad decom i mladima.\neksploatacija dece i omladine udruzenje zaštita 2010-02-16\nPrethodni: Dnevni boravak Mladenovac\nSledeći: Centar za razvoj inkluzivnog društva-CRID


SPFBiH: Aleksić, Bajraktarević i Lazić dobili međunarodne sporove protiv bivših klubova – Sport Centar SPFBiH: Aleksić, Bajraktarević i Lazić dobili međunarodne sporove protiv bivših klubova – Sport Centar\nSindikat profesionalnih fudbalera u Bosni i Hercegovini uspješno je okončao tri međunarodna slučaja članova SPFBiH, koji su se obratili ovoj organizaciji u proteklom periodu.\nBivši igrač Slavije, Krupe, Radnika i Zrinjskog, Radosav Aleksić dobio je međunarodni spor protiv uzbekistanskog kluba FK Andijon, u kojem je proveo 2019. godinu. Sadašnji fudbaler Čelika, Semir Bajraktarević dobio je presudu, koja u cijelosti ide u njegovu korist, u slučaju protiv bivšeg kluba, albanskog Flamurtari FC, a član Zvijezde 09, Milivoje Lazić, okončao je uspješno svoj spor s grčkim Plataniasom.\nPomenuti igrači izrazili su svoju zahvalnost Sindikatu profesionalnih fudbalera u BiH i njihovoj pravnoj službi na uspješnom i efikasnom rješavanju njihovih ugovornih problema.\nSindikat profesionalnih fudbalera je pozvao sve naše fudbalere, koji nastupaju u ligama unutar granica BiH, te one koji svoju karijeru grade u inostranstvu, da mu se obrate ako se nađu u statusnim ili ugovornim poteškoćama.\nmilivoje lazicradosav aleksicsemir bajraktarevicsindikat profesionalnih fudbalera u bih\nČak 23 igrača sprazumno raskinula ugovore sa Olimpikom, bit će im isplaćena puna dugovanja\nSPFBiH uručio nagrade igračima Sarajeva, Đokanović dobio besplatno školovanje u Travniku\nSPFBiH: Pozivamo FK Sarajevo da osigura bezbjednost igrača i da pokrene procedure pred nadležnim organima


Napad na predsednika Opštine Niška Banja\nPočetak/Hronika/Napad na predsednika Opštine Niška Banja\nPredsednika opštine Niška Banja Dejana Jovanovića na putu od kuće do posla udario nepoznati napadač. Osnovno javno tužilaštvo podnelo je krivičnu prijavu protiv nepoznatog počinioca za kojim se traga. U Opštini veruju da je napad povezan sa prodajom hotela Partizan i Ozren.\nNa putu do posla nepoznati napadač pesnicom je udario Dejana Jovanovića predsednika Opštine Niška Banja, jutros oko 8 i 30. Nakon udarca u predelu slepoočnice napadač je pobegao, a predsednik je nakon ukazane pomoći i prijavljivanja incidenta nastavio sa dnevnim aktivnostima.\n„Krenuo sam od kuće ka zgradi opštine i pričao telefonom sa predsednikom opštine Palilula Aleksandrom Ždraletom kada sam u jednom trenutku osetio jak udarac u desnu slepoočnicu koji me je oborio na zemlju. Video sam mlađeg čoveka u plavoj jakni sa crnom kapuljačom na glavi, starog oko 25 godina i visokog oko 170 centimetara, kako ponovo kreće ka meni. Onda je jedna prolaznica počela da viče: „To je predsednik opštine Niška Banja, zašto ga bijete“, i on je pobegao preko šetališta ka Zelengori„-kaže Jovanović.\nPredsednik Opštine veruje da napad ima veze sa postupkom koji je juče završen u vezi hotela Partizan i Ozren u Niškoj Banji. Naime, juče je kod Poreske uprave završen postupak po poslednjoj zabeležbi za potraživanja koje su zainteresovane strane imale nakon privatizacije „Srbija turista“ u čijem su se sastavu nalazila ova dva hotela.\nČlan veća opštine Niška Banja Miroslav Đokić tvrdi da ovaj napad nema nikakve veze sa događajima koji su u poslednje vreme potresali grad.\n„Juče je pokrenut postupak u Grada u katastru, po nalogu Republičke agencije za imovinu, da se otklone poslednje prepreke koje onemogućavaju Poresku upravu da pokrene novi postupak za licitaciju ova dva hotela, jedino to može biti uzrok ovog napada„-kaže Đokić.\nOn i ostali članovi veća kao i predsednik Opštine veruju da je napad povezan sa ovim spornim privatizacijama hotela i da nikako nema veze sa paljenjima automobila i napadima na druge gradske funkcionere. Oni ističu da je Niška Banja turistička opština odvojena od grada i da imaju dobre odnose sa svim gradskim i stranačkim (SNS) funkcionerima.\nDejan Jovanović fizički napad Gradska opština Niška Banja predsednik opštine


Majkrosoft u Irskoj zaradio 315 milijardi dolara, platio nula dolara poreza - Čivijaš radio\nMajkrosoft u Irskoj zaradio 315 milijardi dolara, platio nula dolara poreza\nIrska filijala Majkrosofta zaradila je 315 milijardi dolara u 2020. godini ali nije platila ništa na ime poreza na dobit, budući da joj je adresa na Bermudima, piše britanski Gardijan.\nZarada koju je ostvarila firma Majkrosoft Raund Ajland Jedan iznosi gotovo tri četvrtine bruto domaćeg proizvoda Irske, iako nema ni jednog zaposlenog, navodi Gardijan.\nOva ćerka-firma, koja naplaćuje naknade za licence za korišćenje Majkrosoftovog softvera širom sveta, zabeležila je rekordnu godišnju zaradu od 314,7 milijardi dolara u periodu od juna 2019. do juna 2020, prema bilansima podnetim irskoj agenciji za registraciju kompanija.\nMajkrosoft Raund Ajland Jedan navodi u bilansima da „nema zaposlenih osim direktora“.\nU poreskoj izjavi navodi: „Budući da je kompanija poreski rezident na Bermudima, na dobit se ne obračunava porez“.\nSa svoje strane, Bermuda ne naplaćuju porez na dobit korporacije.\n„Ne iznenađuje, ali ipak šokira, da neverovatno bogate svetske korporacije otvoreno, bez srama i naočigled svih odbijaju da plate porez na zarade koje ostvaruju u državama u kojima posluju“, rekla je Margaret Hodž, poslanica iz redova Laburističke partije.


Kako će Zvezda bez Evrolige - Sport - Dnevni list Danas\nPočetna » Sport » Kako će Zvezda bez Evrolige\nIzgubljena titula u ABA ligi nagoveštaj promena na Malom Kalemegdanu\nKako će Zvezda bez Evrolige\nPosle tri uzastopne regionalne titule i pet plodonosnih godina u Evroligi, porazom u finalnoj seriji plej-ofa ABA lige od Budućnosti (3-1), košarkaši Crvene zvezde predali su krunu, automatski pritisnuvši znak za uzbunu na Malom Kalemegdanu.\n0Piše: N. M. 16. aprila 2018. 15.00\nBez „zova“ Evrolige većina igrača pod ugovorom pokušaće tokom leta da pronađe unosnije uhlebljenje; tradicionalni rivali, naročito Partizan, svojski će se potruditi da crveno-bele sapletu gde god i kad god budu mogli i u međusobnom nadgornjavanju lako bi moglo da se desi da na kraju „kajmak“ pokupe Cedevita ili ponovo Budućnost. Ovosezonska, svesno i logično, napravljena smena generacija, uzela je danak u vidu neosvojene titule u ABA ligi, čije će posledice, izvesno, biti dalekosežnije od takmičarske 2018/19. Mnogo je pitanja, a malo odgovora na Malom Kalemegdanu u ovom trenutku: da li će na čelu kluba ostati Nebojša Čović, šta će biti sa trenerom Dušanom Alimpijevićem, kako će se pregurati nadolazeće domaće prvenstvo i sa kakvim igračkim kadrom, jer finansijska situacija nije obećavajuća….\nNekako je od starta sezone delovalo da će takmičarska 2017/18 biti na svim poljima teža i neizvesnija u poređenju sa onima pod mandatom Dejana Radonjića. Napravljeno je, ispostaviće se, sijaset grešaka prilikom dovođenja igrača: od domaćih (Radičević, Janković, Jovanović) nijedan nije ispunio ni delić očekivanja, dok je izbor stranaca definitivno bio jedan od najlošijih u poslednjoj deceniji. Izuzev Tejlora Ročestija i Alena Omića (koji je došao u smiraj regionalne sezone), svi do jednog odigrali su daleko ispod renomea i evroligaških potreba kluba. Kada se odlučivalo o tituli u ABA ligi, postalo je jasno zbog čega pomenuti Ročesti i Feldin nikada nisu bili lideri u evropskim ekipama; zašto je neobavezno igranje u Megi dijametralno suprotno od nastupa u rezultatski odgovornoj ekipi (Dilan Enis), odnosno na kojem je nivou francuska klupska košarka u taktičkom pogledu (Matijas Lesor).\nMilko Bjelica je odigrao najlošiji sezonu u crveno-belom dresu i njegovo potonuće od januara meseca podjednako je misteriozno kao i situacija sa Perom Antićem. Bivši makedonski reprezentativac igrao je maltene savršeno do Nove godine, a zatim je nestao bez traga i glasa. Trostrukom osvajaču Evrolige ime se (be)smisleno vezivalo za nedovoljno zalaganje na treninzima, narušavanje ambijenta, nabijanje klipova u „trenerske točkove“ i nagli pad u formi, koji je na kraju kulminirao povredom skočnog zgloba, zbog koje je propustio finalnu seriju sa ekipom Budućnosti, iako je zbog takvih mečeva i doveden prošlog leta.\nDušan Alimpijević je u teškim okolnostima, uprkos neosvojenom trofeju i nasleđenom bremenu, pokazao da je kao 32-godišnjak perspektivan trener i da bi Zvezda trebalo da ga zadrži, jer teško da će boljeg naći, dok za iskusnijeg, izvesno, neće imati dovoljno novca. Lazarevčanin je, pak, odgovoran za permanentne defanzivne propuste: loše branjenje „pika“ (bespotrebna previsoka iskakanja centara, leđima okrenutih od igrača sa loptom), nemanje rešenja na mestu krilnog centra; idilične, lako čitljive napade i neuspeh u kontekstu afirmacije mlađih srpskih igrača, od kojih bi klub imao benefit na košarkaškom tržištu.\nIpak, najveća je odgovornost na predsedniku Nebojši Čoviću koji je povlačio sve konce, počevši od leta, zaključno sa umalo donesenom odlukom da Zvezda ne izađe na megdan Budućnosti u četvrtom meču zbog, najblaže rečeno, neujednačenog sudijskog kriterijuma tokom finalne serije, ali i u majstorici polufinala protiv Mornara. Činjenica je da su Zvezdinu igračku slabost prepoznali svi u regionu i da su u Budućnosti videli takmaca koji bi mogao da konačno sruši vladavinu srpskih timova u ABA ligi. Zvezda je tome mogla da se odupre jedino igrama na terenu, a upravo je na parketu bila sve vreme nedovoljno ubedljiva. Čović je u par navrata najavljivao mogućnost povlačenja na kraju sezone, što je možda i bespotrebno; umesto toga bilo bi korisnije da angažuje vizionare, u nekim situacijama i neistomišljenike, jer u klimoglavcima nije imao subjekte dovoljno validne i kredibilne u abaligaškim okvirima.\nRočesti prvi odlazi?\nMisija zvana osvajanje ABA lige završila se bezuspešno i po svemu sudeći odraziće se na igrački kadar Zvezde za domaće prvenstvo. Još u toku polufinalne serije sa Mornarom izraelski mediji pustili su informaciju da bi na kraju finala protiv Budućnosti Tejlor Ročesti mogao da pređe u Hapoel iz Jerusalima. Imajući u vidu mesečnu platu Amerikanca jevrejskog porekla (oko 25 hiljada evra) i činjenicu da je domaće prvenstvo samo stvar prestiža, utisak je da bi iskusni plej i najbolji igrač crveno-belih mogao da napusti klub pre kraja sezone. Time bi Zvezda rasteretila i ovako oskudan budžet i nekako pregurala sezonu do kraja. Istim putem mogao bi da krene i Alen Omić, za čijim centarskim kvalitetima postoji interesovanje na košarkaškom tržištu.\nŠamar srpskoj košarci\nNeuspeh Crvene zvezde u finalu plej-ofa protiv Budućnosti, ujedno je i šamar srpskoj klupskoj košarci. Prvi put još od 2001. Srbija naredne sezone neće imati predstavnika u Evroligi. Uprkos tome, što u poređenju sa regionom, naša zemlja ima generalno najkvalitetnije klubove, previše mešetarenja i šurovanja sa raznim menadžerima, dobrano je kumovalo eroziji kvaliteta u Zvezdi i Partizanu. Takođe, nejedinstvo večitih rivala u bilo kojem pogledu vešto koriste, pre svih Cedevita i Budućnost, stvarajući polako savez i jednu vrstu lobija u organima ABA lige koji donose važne odluke, zaključno sa delegiranjem sudija.\nBudućnost je osvojila titulu u ABA ligi, prvi put u istoriji kluba, u ambijentu u kojem Crvena zvezda, kao poslednji trostruki uzastopni šampion, nije imala jednak tretman kod sudija. Iako to nije krucijalan razlog Zvezdinog gubitka titule, način deljenja pravde bio je daleko ispod kriterijuma koji je iziskivala borba za Evroligu. Mnogo je (ne)proverenih priča, a neke dosežu i do toga da je komesar za delegiranje sudija, davao instrukcije pojedincima, kako i na koji način treba da „dele pravdu“. Podatak da je Tejlor Ročesti u čitavoj finalnoj seriji šutnuo samo pet slobodnih bacanja nekako ilustruje sudijski uticaj na igru i ispoljeni kriterijum. Takođe, brzina izlazaka iz bonusa po četvrtinama gotovo redovno išla je na štetu Zvezde.\nbudućnost, Crvena zvezda, Evroliga


2. Bašta Bazar\nBašta Bazar ponovo u Dorćol Platzu!\nDrugo izdanje Bašta Bazara održava se za vikend 16 /17. juna, i namenjeno je svima koji traže inspiraciju u prirodi za uređenje svog doma ili bašte. I ovog puta Bašta Bazar se održava u prostoru art komune - Dorćol Platz u Dobračinoj 59b tokom vikenda.\nOvo je poslednja prilika da pre kraja leta pronađete biljke, baštenski aksesoar, različite rukotvorine od prirodnih materijala ili hranu koja je napravljena od prirodnih sastojaka.\nU nedelju 17. juna na programu Bašta Bazaru tačno u podne počinje “Mala škola disanja” sa Peđom Gnjatićem iz Shiva Shakti joga studija. Tokom ovog časa naučićemo kako da pravilno dišemo jer disanje najvitalniji i otud najvažniji fizički i energetski aktivni proces, joga je fantastičan protivbalans sedalačkom načinu života i način da se naša sposobnost da dišemo punim plućima povećava.


Postavljeni usporivači saobraćaja u naselju Stari mostu u Sremskoj Mitrovici - Sremski Portal\nNa teritoriji Grada Sremska Mitrovica izvode se radovi na održavanju putne infrastrukture u smislu obeležavanja saobraćajnica, pre svega pešačkih prelaza i oznaka u zonama škole i vrtića. U toku današnjeg dana postavljeni su usporivači saobraćaja na bulevaru u blizini vrtića, kod naselja Stari most. U proteklih nekoliko meseci na toj tački bilo je više saobraćajnih nesreća u kojima su pešaci najviše bili izloženi riziku.\nNa bulevaru Konstantina Velikog u naselju Stari most, postavljeni su usporivači saobraćaja. Mitrovčani ovog kraja zadovoljni su radovima, jer će se u narednom periodu povećati bezbednost pešaka, pre svega najmlađih sugrađana.\nGrad Sremska Mitrovica i ovaj put misli na bezbednost svojih sugrađana u saobraćaju. Postavljeni su usporivači saobraćaja na bulevaru kod Starog mosta, jer je u proteklih nekoliko meseci na toj tački bilo više saobraćajnih nezgoda, a pešaci su bili najviše izloženi riziku.\nJoš jedna kritična tačka jeste Higijenski zavod odnosno reon kod Opšte bolnice, dok su ostali pešački prelazi zadovoljavajuće obeleženi i nije bilo nekih ozbiljnijih saobraćajnih incidenata.\nTags: ležeći policajci, postavka, Sremska Mitrovica\nOtvorena Akademija za mlade lidere sa invaliditetom


Datum kreiranja petak, 16 jun 2017 05:23\nU skladu sa potrebom prepoznatom od strane Vlade Republike Srbije da se na lokalnom nivou poboljša stanje u pogledu postojeće diskriminacije žena i dece, Komitet pravnika za ljudska prava–YUCOM, u okviru projekta „Praćenje preporuka Univerzalne periodične revizije (UPR) – zaštita žena i dece od diskriminacije“, organizuje diskusiju „Reaguj na diskriminaciju!“ sa predstavnicima lokalne samouprave u Valjevu.\nDiskusija će se održati danas u maloj sali Skupštine grada Valjeva sa početkom u 10h.\nU pet gradova Srbije –Valjevu, Kragujevcu, Nišu, Novom Sadu i Beogradu se uz podršku Kancelarije za ljudska i manjinska prava Vlade Srbije organizuju diskusije sa zaposlenima u lokalnoj samoupravi. Cilj ovih diskusija je da se zajednički dođe do jasne slike o stanju diskriminacije žena i dece u Srbiji i na lokalu, kao i da se osnaže predstavnici lokalnih vlasti da unaprede sopstvene mehanizme prevencije i zaštite.\nIstovremeno će se prisutnima približiti mogućnost saradnje sa relevantnim republičkim i međunarodnim institucijama i organizacijama.\nKomitet pravnika za ljudska prava i eksperti iz oblasti diskriminacije približiće sliku koja trenutno postoji o stanju u Srbiji, praktične primere i načine prevencije i zaštite od diskriminacije žena i dece..


Beta 5. avgusta 2021. 21:10\nAmbasada Sjedinjenih Američkih Država (SAD) u Prištini pozvala je danas Kosovo da „otvorenog uma“ pristupi inicijativama za regionalne integracije i podvukla da podržava napore Zapadnog Balkana u jačavanju regionalnih integracija.\n„Na kraju krajeva, vlada Kosova mora odlučiti kojim će se inicijativama pridružiti i koje inicijative najbolje podržavaju njene ekonomske vizije. Medjutim, ohrabrujemo vladu da pristupi regionalnim naporima za ekonomsku integraciju otvorenog uma i da prihvati rešenja koja donose rezultate za građjane Kosova, uz poboljšanje veza sa susedima“, kaže se u odgovoru portparola Američke ambasade u Prištini za Radio Slobodna Evropa.\nKomentarišući stav Vlade Kosova da se ne pridruži inicijativi „Otvoreni Balkan“, u kojoj učestvuju Albanija, Srbija i Severna Makedonija, uz obrazloženje da je bez vizije za region, ambasada SAD u Prištini smatra da je jača ekonomska i politička integracija „od suštinskog značaja za održivi mir i prosperitet“, što bi ojačalo „postojeće napore Kosova da dovrši reforme potrebne za budući pristup EU“.\n„Ohrabrujemo Kosovo da traži mogućnosti za smanjenje trgovinskih barijera, povećanje njegove ekonomske konkurentnosti i izgradnju regionalno integrisane i otporne ekonomije koja pruža rezultate za sve gradjane Kosova“, dodaje se u odgovoru ambasade.\nPriključenje Kosova „mini-šengenu“, prvobitnoj inicijativi koja je promenila naziv u „Otvoreni Balkan“, predvidjeno je i Vašingtonskim sporazumom potpisanim 4. septembra 2020. godine u Beloj kući, prema koju aktuelna vlada u Prištini ima rezerve i najavljuje njegovo preispitivanje, a ovu inicijativu ne podržava ni opozicija.\nNevladine organizacije sa Kosova o registarskim tablicama i dijalogu u…


Duel dvojice MVP kandidata: Kavai Lenard (Toronto) i Nikola Jokić (Denver) (Foto: Reuters/Isaiah J. Downing-USA TODAY Sports)\nSrpski košarkaši imali su vrlo uspešno veče u NBA ligi. Pobede su ostvarili i Denver Nikole Jokića i Sakramento Bogdana Bogdanovića i Nemanje Bjelice.\nDenver je drugi put u poslednje dve nedelje pobedio trenutno najbolji tim lige Toronto, ovog puta u svom "Pepsi centru" - 95:85, a u duelu dve značajno oslabljene ekipe, dominirali su Nikola Jokić s jedne i Kavai Lenard s druge strane.\nAnalitičari NBA televizije, bivši NBA košarkaš Greg Entoni i dvostruki MVP WNBA lige Kendis Parker su komentarišući duel Nagiesa i Reptorsa isticali da su i Jokić i Lenard među kandidatima za MVP-ja u dosadašnjem toku sezone. Entoni je posebno izrazio čuđenje da se o Jokiću ne priča više u tom smislu, s obzirom na njegove sjajne partije, ali pre svega činjenicu koliki uticaj 23-godišnji Somborac ima na sjajne partije kluba iz Kolorada, kojem je ovo treći najbolji start sezone u istoriji kluba.\nJokić je za 34 minuta igre ubacio 26 poena (11-18, 0-1, 4-5), uz 9 skokova, 4 asistencija i 2 ukradene lopte, dok je Lenard ostvario "dabl-dabl" - 29 poena i 14 skokova.\nZahvaljujući pobedi nad Reptorsima, Nagetsi su zadržali prvo mesto na Zapadu sa skorom 20-9, jednim porazom manje od drugoplasiranih Golden Stejt Vorisorsa, zvaničnih šampiona.\nSakramento je nastavio sa sjajnim partijama u gostima ove sezone i slavio u Dalasu - 120:113, bez obzira na još jednu izvanrednu partiju slovenačkog reprezentativca Luke Dončića, koji je bez konurencije u dosadašnjem toku sezone najbolji ruki.\nDončić je završio sa 28 poena, 9 asistencija i 6 skokova, ali su Kingsi ostvarili 9. trijumf na gostovanjima od početka šampionata, uz samo 7 poraza.\nNajefikasniji u pobedničkom timu bili su D'eron Foks i Badi Hild sa po 28 poena, dok su Bogdanović i Bjelica postigli po 15. Bogdan je za 37 minuta igre imao i 7 skokova i 5 asistencija, dok je Nemanja igrao 34 minuta i pridodao 10 skokova, 4 blokade i jednu asistenciju. Bjelici je to treći "dabl-dabl" sezone, prvi još od kraja oktobra, protiv Vašingtona.


„Noć ulaska“: Žene koje tvrde da im je prva bračna noć uništila brak : Južne vesti\n21:38, 10. 12. 2019.\nU nekoliko arapskih i muslimanskih zemalja, od žena se očekuje da budu devica kad se udaju.\nKao studentkinja na Univerzitetu u Damasku, u Siriji, Somaja (23) je bila blizu da diplomira arapsku književnost. Ali je i bila opsednuta Ibrahimom, koji se zarekao da ništa neće omesti završetak njenih studija i diplomiranje.\n„Romantika je najednom iščezla"\n„Posle seksa bih se osećala prljavo"\nSavet za prvu bračnu noć\nAmal Al-Hamid, psihijatrica, govorila je za BBC o psihološkom stanju žene tokom njene prve bračne noći. Ona nudi savete parovima koji će se uskoro venčati kako bi im pomogla da izbegnu nepredviđene probleme: „Psihološki saveti obično se ne traže u našem društvu, zbog potpuno pogrešnih predrasuda."\nRozana objašnjava zašto se rastala od verenika sa kojim je bila pet godina.


Kako je dobro upućem izvor potvrdio za naš list, Mini je bio cilj da zavede novog momka, kako bi Mensur kod kuće i preko malih ekrana patio za njom.\n- Znala je od prvog momenta šta joj je činiti. Želela je da pronađe novog momka po svaku cenu i čini mi se da joj se Filip Car najviše dopao. Ima to nešto u sebi što Mina voli kada su muškarci u pitanju, a i vidi se da nije imuna na njega. Međutim, znam i ubeđen sam u to da ona još uvek ima neke emocije prema Mensuru koje ne može da potisne, ma koliko ona to želela – kaže blizak izvor Mini za „Blic“ i dodaje:\n- Videćemo kako će se odvijati situacija. Postoji mogućnost i da Mensur uđe u rijaliti, e tad bismo videli onu pravu Minu kakva zapravo jeste. Još uvek skriva emocije, ali će joj srce zatreperiti kada ugleda Mensura. Ne znam samo zbog čega je tako tvrdoglava i želi po svaku cenu da mu se osveti, to joj ne treba. Emocije nisu mala stvar da bi se čovek sa njima igrao, opeći će se, siguran sam u to – zaključuje naš izvor.


Beta 22. decembra 2015. 17:45\nTurska policija danas je upotrebom sile rasterala demonstrante u gradu Dijarbakiru na jugoistoku Turske, koji su protestovali zbog uvodjenja policijskog časa u tom gradu, gde većinu stanovnika čine Kurdi.\nPoslanici opozicije pokušali su da se pridruže mestu sukoba demonstranata i policije, ali su ih u tome sprečile policijske barikade.\nTurske snage su pre nedelju dana počele najveću operaciju u poslednjih nekoliko godina, kako bi potisnule mlade pripadnike Radničke partije Kurdistana iz nekoliko gradova na jugoistoku zemlje, u kojima većinu stanovništva čine Kurdi.\nSukobi su juče nastavljeni u gradu Suru, gde je stradalo osam Kurda, a poginuo je i jedan turski vojnik.\nU gradu Džizre je u sukobima za nedelju dana stradalo 103 pripadnika „terorista“, naveo je turski generalštab.


Служба тражења – Crveni krst Užice\n- obnavljanje porodičnih veza -\nCrveni krst UžiceSlužba traženja\nOsnovni cilj Službe traženja je da otkloni ljudsku patnju izazvanu razdvajanjem porodice i narušavanjem njenog jedinstva i olakša uspostavljanje porodičnih veza između ljudi koji su razdvojeni usled ratnih sukoba, prirodnih nepogoda, tehnoloških katastrofa, demografskih i društvenih kretanja. Misija Službe traženja je da izgradi kapacitete kako bi brzo i efikasno pružila usluge svim ljudima koji su razdvojeni usled sukoba ili prirodnih nepogoda, žrtvama trafikinga, kao i licima u stanju socijalne potrebe, kada se za to ukaže potreba, u skladu sa svojim mandatom i standardima i Principima Pokreta Crvenog krsta i Crvenog polumeseca.\nSlužba traženja je predviđena međunarodnim ugovorima\n– Ženevskim konvencijama iz 1949. godine,\n– Dopunskim protokolima iz 1977. godine i\n– Zakonom o Crvenom krstu Srbije iz 2005.godine\nKao članu Međunarodnog pokreta Crvenog krsta i Crvenog polumeseca, a saglasno pravilima Međunarodnog humanitarnog prava, Crvenom krstu Srbije je povereno da u ime i za račun države obavlja poslove Nacionalnog biroa za obaveštavanje o žrtvama oružanog sukoba, i da se bavi traženjem lica koja su nestala usled oružanog sukoba.\nPored ove svoje osnovne delatnosti u periodima oružanih sukoba, Služba traženja odgovara i na humanitarne potrebe građana u miru, kao što su pružanje informacija i podataka o sudbini osoba koje su razdvojene, stradale ili nestale usled elementarnih i ljudskim činjenjem izazvanih katastrofa, ekonomskih, ilegalnih migracija i drugih situacija koje prouzrokuju nestanak i stradanje ljudi.\n– Traže i dobiju sve podatke i informacije o boravku u logorima za vreme II svetskog rata iz dokumentacije Crvenog krsta Srbije.\n– Traže lica ,u zemlji i inostranstvu,čiji nestanak nije vezan ili je posledica ratnog sukoba u zamlji i okruženju\n– Pokreću traženje za svojim srodnicima koji se vode kao nestali vezano za sukob u bivšoj Jugoslaviji.\nSlužba traženja je organizovana kao jedinstvena služba u okviru Crvenog krsta Srbije, sa jedinstvenim metodima i principima rada. Poslovi Službe traženja se odvijaju na tri nivoa organizovanosti:\n– Služba traženja u Sekretarijatu Crvenog krsta Srbije\n– Koordinacionim kancelarijama u pet centara: Niš, Kragujevac, Novi Pazar, Novi Sad i Kosovska Mitrovica\n– Služba traženja u organizacijama Crvenog krsta u gradovima i opštinama\nOvakva organizacija Službe daje mogućnost građanima da svoje zahteve prema Službi traženja mogu zadovoljiti na najbrži i najefikasniji način, u svom mestu stanovanja.\nU svom radu, Služba traženja sarađuje sa svim institucijama, organizacijama i organima u zemlji i inostranstvu, za koje zna i oceni da poseduju podatke i informacije koje mogu pomoći u traženju i rasvetljavanju sudbine nestalih lica..


Navodi se da je situacija u bolnicama i dalje kritična, pri čemu je stopa pozitivnosti 47,4 odsto.\nVlada je saopštila da se trenutno u bolnicama od korona virusa leči 1.126 osoba, 26 više nego prethodnog dana, dok je 269 pacijenata na intenzivnoj nezi, prenosi agencija STA.\nDodaje se da najmlađi pacijent koji se nalazi na intenzivnoj nezi ima 29 godina, a najmlađi koji se nalazi u redovnoj kovid zoni bolnice ima 10 godina.\nNIJZ procenjuje da u zemlji sada ima 44.629 aktivnih slučajeva, što je za 84 manje od jucerašnjeg broja.\nNOVI REKORD U SLOVENIJI Registrovano čak 4.469 zaraženih u jednom danu


Piratska partija negoduje zbog namere EU parlamenta da produži monopol na kopiranje sa 50 na 70 godina Piratska partija negoduje zbog namere EU parlamenta da produži monopol na kopiranje sa 50 na 70 godina – Personal magazin\nInternacionala Piratskih partija objavljuje združeno saopštenje za javnost u kojem poziva na razmatranje nameru za produženje trajanja monopola na kopiranje. Piratska partija Srbije se pridružuje globalnoj reakciji različitih organizacija širom sveta i poziva još jednom na odgovornost Srbije pri aplikaciji budućih EU zakona.\nŠto se konkretnog slučaja u vezi sa monopolima na kopiranje tiče, stav Piratske partije Srbije je jasan: isključenje monopola na kopiranje otvara mogućnost za nove ekonomske modele i stimuliše razvoj u svim sferama društva. Ipak, svaki nagli zaokret u postojećem kontinuumu je teško izvodljiv i zato je bitno da se ova namera EU parlamenta još jednom proceni.\nSledi tekst pisma namenjenog članovima evropskog parlamenta:\n“Kao što možda znate, 41 član Evropskog parlamenta je potpisao zahtev, podnet od strane MEP Christian Engstrom-a, 20.4., da se preispitaju prethotne odluke Parlamenta u vezi sa produžavanjem uslova ”zaštite” kopirajta i sličnih prava (amend Directive 2006/116/EC) sa 50 na 70 godina. To znači da se ovaj zahtev može naći u postupku ove nedelje.\nPredlog je prosleđen od strane prethodnog parlamenta 2009. Od tada, bio je zadržan o Savetu usled blokade od strane manjine. Trenutni Parlament, izabran 2009., nema obaveze da ispunjava odluke donete od strane prethodnog saziva. Kako postoje ozbiljne sumnje da li su prethodne odluke pravilne, Piratska partija Srbije preporučuje da aktuelan Evropski parlament preispita tu odluku. Stoga, molimo Vas da glasate za vraćanje odluke u primarni postupak u Evropskom parlamentu.\nPostoji nekoliko razloga zašto je ovo ponovo razmatrano. U suštini, prethodni Parlament je ignorisao nekoliko nezavisnih studija koje su preporučivale da se ne produžava trajanje srodnih prava i ograničenja. Umesto toga, stiče se utisak da je prethodni Evropski parlament doneo odluku na osnovu jednog istraživanja koji je pripremila britanska firma u ime britanske fonografske industrije (BPI) – trgovinske grupe koja predstavlja deo muzicke industrije Velike Britanije i koja je verovatno jedna od nekoliko grupa koja bi imala profit od produžetka ovog termina.\nSama studija, je bila bazirana na podacima koje je dostavio BPI, čije informacije nisu bile proverene. Oni su zaključili da bi 45-godišnje produženje povećalo prihode muzičkih kompanija od 10 do 181 miliona eura u narednih 50 godina (ne 3.3 milijarde kako je bilo očekivano), što bi bilo između 0,1% i 0,7% u narednih 10 godina.\nOdluka Parlamenta je bila kritikovana od strane mnogih grupa, uključujući Univerzitet Kembridž, Univerzitet Strazburg, i Maks-Plank institut za intelektualnu svojinu, konkurentnost i pravo u Minhenu.\nPored toga, 2005. godine je Vlada Velike Britanije oformila komisiju, koju je predvodio Endrju Govers. Komisija je imala zadatak da izvrši nezavisnu reviziju intelektualne svojine, i detaljno prouči pitanje produžavanja autorskih prava. Revizija je ispitivala mnoge argumente koji idu u prilog produživanja autorskih prava u oblasti zvučnih zapisa i došla do zaključka da nijedan od njih nije održiv, napominjujući da bi produženje dovelo do povećanja prihoda koje je manje od 2%, s tim da bi ono bilo najzastupljenije samo kod nekoliko umetnika. To će koštati potrošače samo u Velikoj Britaniji od 267 do 533 milliona eura. Revizija je preporučila da Evropska Komisija “zadrži dužinu zaštite prava zvučnih zapisa i interpretatora na 50 godina”.\nU svetlu ovih tačaka, molimo vas da uzmete u obzir da glasate za obnovljeno pokretanje, da bi trenutnom Evropskom parlamentu dali mogućnost da raspravi pitanje vlasništva i ispita sve dokaze za i protiv produžavanja trajanja ograničenja kopirajta za zvučne zapise, akta ne samo od značaja za korisnike, već uključujući i uskraćivanje javnosti zahvaljujući kopirajtu.“\nPiratska partija negoduje zbog namere EU parlamenta da produži monopol na kopiranje sa 50 na 70 godina was last modified: May 4th, 2011 by Redakcija\nEUInternacionala Piratskih partijakopiranjepiratska partijaPiratska partija Srbije\n40 najboljih informatičara u Srbiji


Markforged Fiberglass | Solfins 3D kompanija\nVlakna za 3D štampu kompozita\nFiberglass je prvi kompozit dostupan za Markforged desktop i industrijske štampače kompozitnih materijala već od uređaja srednjeg nivoa. Komadi armirani fiberglasom dobijaju na krutoći i čvrstoći što se naročito ističe kod 3D štampe prototipa sa manjim dimenzijama poprečnih preseka elemenata (npr maska za mobilni telefon i sl).\nMarkforged Fiberglass kompozitna vlakna\nMarkforged kompoziti sa kontinuiranim vlaknima figerglasa jaki su kao i komadi sa karbonskim vlaknima, ali imaju tek 40% krutosti i dva puta veću masu od karbona.\nKompoziti fiberglasa su odlično rešenje za štampu inicijalnih prototipova realnih mehaničkih karakteristika za proveru dimenzije i pozicioniranja armiranih slojeva koji kasnije mogu da se rade i u kevlaru i karbonu.\nKarakteristike Markforged Fiberglass vlakana za 3D štampu kompozita\nU tabeli su prikazane specifikacije standardnog fiberglasa za armiranje kompozitnih komada.\nPrecizne karakteristike samog kompozita zavisiće i od geometrije komada, ispune, dimenzija, broja slojeva koji su armirani, itd.\n3D štampa Fiberglass kompozita dostupna je u Solfinsu\nTraži prezentaciju, uzorke i cene...\nDostupno na 3D štampačima


Kompanija „Sika“ proglašena za naj brend Srbije\nŠvajcarska multinacionalna kompanija „Sika“ dobila je priznanje „Kapetan Miša Anastasijević“ za najbolji brend u Srbiji, a ove povelje, koje se tradicionalno dodeljuju u više kategorija najboljim akterima privrednog i društvenog stvaralaštva, uručene su ove nedelje u prostorijama Matice srpske u Novom Sadu.\nPriznanje je stiglo baš u trenutku kada je kompanija „Sika“ započela gradnju svoje treće fabrike u Srbiji, pa je utoliko prepoznavanje dobrog imidža i brenda za nju od izuzetnog značaja. Ovo priznanje je, ne samo potvrda da je kompanija afirmisana kao najjača svetska kompanija u svojoj delatnosti u Srbiji, već i motiv da „Sika“ utemelji svoj dobar imidž i ostvari još predaniji odnos prema svojim korisnicima.\n- Dugujem posebnu zahvalnost onima koji su prepoznali naše kvalitete i koji su kompaniju Sika Srbija nominovali za ovo prestižno priznanje. Od prvih koraka do danas, orjentisani smo ka potrošačima i njihovim potrebama, trudeći se da održimo punu posvećenost u očuvanju visokog kvaliteta naših proizvoda i svakodnevnu podršku našim kupcima i korisnicima. Kada imate jasnu ličnu percepciju o tome kakav utisak kod kupaca želite da izazovete svojim radom, onda se, najpre zajedno sa rukovodstvom, a zatim i sa svim zaposlenim trudite da takav stav i ostvarite – istakao je prilikom uručenja nagrade generalni direktor kompanije „Sika Srbija“, Dragan Gavrilović.\nKompanija Sika osnovana još 1910. u Švajcarskoj, a u Srbiji direktno prisutna od 2002. godine. Svojim stalnim rastom i napretkom postala je globalni lider u proizvodnji specijalnih materijala u oblasti građevinarstva i industrije.\nOsim kvaliteta i priznatih rezultata na gradilištima širom Srbije, „Sika“ je u Srbiji prepoznata i kao društveno odgovorna kompanija, uvek spremna da izađe u susret onima kojima je pomoć potrebna.\n- Svesni smo da je puki uspeh u poslovanju nepotpun ukoliko društvo u celini nije u dobitku. Podrška i pomoć danas je potrebna mnogima i nemoguće je pružiti je svima u istoj meri, ali se veoma trudimo da svojim radom, onoliko koliko je to moguće, pomognemo i podržimo mnoge kolektive i pojedince i time utičemo na ukupni društveni boljitak. Nastavićemo u tom pravcu još jače i potruditi se da i druge podstaknemo na društveno odgovorno ponašanje čiji je krajnji cilj ujedno interes svih koji živimo i radimo u istom okruženju – rekao je Gavrilović.\nPriznanje koje je „Sika“ dobila nosi naziv velikog filantropa, dobrotvora i zadužbinara kapetana Miše Anastasijevića, a dodeljuje se 18. put u sklopu projekta “Put ka vrhu” koji organizuje “Media Invent” u saradnji sa novosadskim i beogradskim univerzitetom.


Tenkovski motor V-46TK1\nTenkovski Motor V46-TK1\nMotor V46-TK1 je višegorivi,četvorotaktni, dizel sa direktnim ubrizgavanjem, turboprehranjivanjem i međuhlađenjem vazduha.\nPrečistačse sastoji od grubog i finog prečistača koji su razdvojeni. Grubi prečistačje ciklonski a fini sa ţičanim kasetama koje se mogu regenerisati.\nTurbokompresori su sa slobodnom neregulisanom radijalnom impulsnom turbinom. Primenjena su dva turbokompresora, za svaki cilindarski blok po jedan.\nSpirala turbine je dvokanalna i svaki kanal pokriva tri cilindra sa fazno pomerenim redosledom izduvavanjačime se ostvaruje impulsni efekat.\nMeđuhladnjak vazduha je integralni deo motora. Vrlo je kompaktne gradnje i zahvaljujući najsavremenijoj tehnologiji izrade obezbeđuje veliku efikasnost uz male otpore. Vazduh se hladi vodom iz nezavisnog sistema odvojenog od sistema za hlađenje motora. U ovaj sistem je uključena pumpa za prinudnu cirkulaciju vode i hladnjaci smešteni u paketu sa ostalim hladnjacima u poklopcu transmisionog prostora.\nPumpa visokog pritiska je kompakta i obezbeđuje visoke pritiske ubrizgavanja, što je jedan od uslova za postizanje visoke ekonomičnosti ovog motora.\nBrizgaljke stvaraju veći broj mlazeva u komori za sagorevanje, a razvijene su specijalno za ovaj motor. Nizom konstrukcijskih zahvata obezbeđena je veća pouzdanost u odnosu na brizgaljke kod ranijih verzija ovog motora.\nKomora za sagorevanje je modifikovana Hessel-mann-ova komora sa optimiziranom geometrijom,čime je ostvarena visoka ekonomičnost.\nUređaj za hlađenje je minimalnih gabarita i mase i obezbeđuje pouzdan rad pogonske grupe pri svim reţimima eksploatacije i pri temperaturi okoline od - 30 do +53 0C. Ostvaren visok nivo pojedinačnih performansi ugrađenih komponenti uređaja, obezbeđuje maksimalnu pouzdanost i efikasan rad i pri najteţim uslovima, uz minima-lnu potrošnju snage (oko 10 %) angaţovane za pogon dva ventilatora.\nMenjači su planetarni sa 5+1 stepeni prenosa i višelamelastim spojnicama koje se aktiviraju hidraulički. Promena stepena prenosa i zaokret ostvaruju se preko mehaničkih komandi i hidrauličkih aktuatora. U svakom stepenu prenosa ostvaruje se po jedan proračunski poluprečnik zaokreta,čiji je raspored znatno povoljniji u odnosu na tenk T-72 zahvaljujući značajnim izmenama u konstrukciji menjača i sistema za upravljanje. Sve izmene u konstrukciji menjača realizovane su u postojećim gabaritima.\nKarakteristike motora od 1200 KS\nKonfuguracija .......................................... V12/60\nPrečnik klipa ........................................... 150 mm\nRadna zapremina ................................. 38.88 litara\nKompresija .................................................. 14:1\nRegulator ...........................mehanički, svereţimski\nMasa ..................................................... 1090 kg\nDimenzije.............................. 1623x1026x949 mm\nSnaga .............................. 882 kW (pri 2000 min-1)\nMoment ..........................4950 Nm (pri 1300 min-1)


NIJE MU ĐAVO DAO MIRA: Ovo je radnik štamparije, koji je priznao da je UKRAO TESTOVE ZA MALU MATURU - Informer\nNIJE MU ĐAVO DAO MIRA: Ovo je radnik štamparije, koji je priznao da je UKRAO TESTOVE ZA MALU MATURU\nRadnik štamparije u kojoj su štampani testovi male mature Igor S. (42) je osoba koja se sumnjiči za krađu testa iz matematike. On je zadržan u policiji, a po nalogu tužioca biće priveden nadležnom sudu u petak\nIsprva je kako je posvedočio poslao sliku svom sinu. Stamenković je ustvrdio da je njegov sin, navodno ne znajući da se radi o originalnom testu, slike prosleđivao dalje. Za sada nije poznato da li je Stamenković imao i materijalnu korist od krađe testova.\nkrađa mala matura testovi štamparija Ivan Stamenković\nPOLICIJA PRONAŠLA ZAKOPANO TELO ŽENE U DVORIŠTU KUĆE U BEČEJU, a onda otkrivena jeziva istina! Odmah su ga uhapsili!\nPolicajci upali u porodičnu kuću u Kraljevu, tamo ih sačekalo IZNENAĐENJE


Lam: Zakon povučen na inicijativu vlade Hongkonga\nTanjug 5. septembra 2019. 18:39\nHONGKONG – Hongkonška liderka Keri Lam izjavila je danas da je odluka da se povuče zakon o izručenju optuženih Kini koji je pokrenuo višemesečne demonstracije, doneta na inicijativu njene vlade, a ne na direktivu Pekinga.\nKeri Lam je na konferenciji za novinare rekla da vlada u Pekingu „razume, poštuje i podržava“ njenu vladu u celom procesu, prenosi AP.\nPovlacenjem zakona ispunjava se jedan od pet zahteva demonstranata, ali aktivisti su poručili da neće popustiti dok vlada ne prihvati druge zahteve, uključujći nezavisnu istragu o navodnoj policijskoj brutalnosti protiv demonstranata, bezuslovno oslobadanje pritvorenih, raspisivanje izbora za gradskog lidera, kao i da se protesti ne poistovećuju s nemirima.\nKeri Lam je rekla da vlada ne može da ispuni druge zahteve demonstranata.\nPrethodno je preneto da je najavila da će zakon o izrucenju biti formalno povučen na zakonodavnom veću bez rasprave ili glasanja i istakla da je povlačenje spornog zakona odluka njene vlade, koju je podržala Kina.\nOna je rekla da nece biti rasprave i glasanja u savetu, koji ponovo pocinje sa radom sledeceg meseca i u njemu se nalazi mnogo prokineskih poslanika.\nKeri Lam je negirala da je napravila zaokret u politici nakon tri meseca masovnih protesta.\nLamova je rekla da je suspendovala predlog zakona sredinom juna, nekoliko dana nakon što su počeli protesti, i da je u julu proglasila da je predlog zakona efektivno nevažeći.\nProtivnici zakona rekli su da je njegovo povlacenje „premalo i prekasno“, a trebalo bi da se reše ostali zahtevi postavljeni tokom protesta.


I putari moraju da odgovaraju za bezbednost u saobraćaju | Auto Vesti | Automobilizam\nI putari moraju da odgovaraju za bezbednost u saobraćaju\nU Srbiji se svakog dana dogodi 185 saobraćajnih nesreća u kojima u proseku poginu tri osobe\nU Srbiji se svakog dana dogodi 185 saobraćajnih nesreća u kojima u proseku poginu tri osobe. Trećina srpskog zdravstva angažovana je na zbrinjavanju povređenih u saobraćaju a problemi će, kako se očekuje, postati još izraženiji kad se građani Srbije domognu „bele šengen“ liste. Zato je Ministarstvo infrastrukture odlučilo da formira Komitet za kontrolu i bezbednost saobraćaja.\nČime će se konkretno ovaj komitet baviti i zašto je formiran na nivou ministarstva, kad novi Zakon o bezbednosti saobraćaja predviđa formiranje tela za koordinaciju bezbednosti saobraćaja na nivou Vlade, kao i osnivanje Agencije za bezbednost saobraćaja, nije do kraja jasno.\nKomitet ima 25 članova a dobra vest je da oni za svoj rad (jedan do dva sastanka mesečno) neće dobijati nikakve posebne naknade. Jovica Zarkula, državni sekretar u Ministarstvu infrastrukture koji će rukovoditi radom komiteta, izjavio je da će ministar Milutin Mrkonjić izveštaje o saobraćajnim incidentima ubuduće dobijati svakodnevno, te da će vršiti vanredne kontrole u svim vidovima saobraćaja.\nKako je najavio ministar Mrkonjić zadatak komiteta je “da poveća kontrola bezbednosti saobraćaja, analizira i preduzime odgovarajućih mera i utvrde odgovornosti radi smanjenja broja incidenata”. Radi se pre svega o odgovornosti javnih preduzeća iz oblasti saobraćaja kada se, na primer, dogodi nesreća zbog nepropisno označenih radova na putu ili neobeleženog pružnog prelaza. Od 2.380 pružnih prelaza u Srbiji u Srbiji svega 20 odsto je obezbeđeno savremenom signalizacijom i branicima zbog čega je ove godine već poginulo pet osoba.\nIako mu nije jasno da li se radi o savetodavnom ili koordinacionom telu, direktor nevladine organizacije Srpski komitet za bezbednost saobraćaja Damir Okanović pozdravlja osnivanje komiteta Ministarstva za infrastrukturu. Okanović kaže da je broj nesreća koje se dogode zbog loših puteva mnogo veći nego što to statistika prikazuje pa je sasvim uputno da se pooštri odgovornost ljudi iz javnih preduzeća zaduženih za održavanje saobraćajnica.\n– Najvažnije je da se propisi efikasno primenjuju. Najveći pad broja poginulih u saobraćaju zabeležen je 2002. godine kada se vodila intenzivna kampanja za vezivanje pojaseva. Posebno važnu ulogu odigrali su mediji koji su, može se reći, spasili više od 400 života – kaže Okanović.


IZRAELSKI RADIO: BUŠ ĆE NAPASTI IRAN\nNaslov: IZRAELSKI RADIO: BUŠ ĆE NAPASTI IRAN Uto Maj 20, 2008 4:37 am\nAmerički predsednik Džordž Buš namerava da napadne Iran u predstojećim mesecima, pre kraja svog predsedničkog mandata, javio je izraelski vojni radio, pozivajući se na zvaničnike u Jerusalimu.\nIsti izvori su rekli da je jedan član Bušove pratnje, tokom posete Izraelu, rekao na jednom zatvorenom sastanku, da su Buš i američka potpredsednik Dik Čejni za vojnu akciju.\nMeđutim, 'oklevanje sekretara za odbranu Roberta Gejtsa i državnog sekretara Kondolize Rajs' sprečava za sada američku administraciju od odluke da pokrene takav napad na Islamsku Republiku Iran.\nU izveštaju radija se dodaje da nedavno nasilje u Libanu, gde je proiranski Hezbolah de fakto uspostavio kontrolu nad zemljom, ubrzava američku odluku, po procenama Izraela.\nBuš smatra da je demonstracija snage Hezbolaha dokaz rastućeg uticaja iranskog predsednika Mahmuda Ahmedinedžada.\nNeimenovani izraelski zvaničnici su rekli da Buš smatra kako 'bolest treba lečiti - ne njene siptome'.\nIzraelski mediji istovremno podsećaju da je Buš prošle nedelje, u obraćanju poslanicima u izraelskom parlamentu, Knesetu, rekao je da predsednik Irana sanja o povratku Bliskog istoka u Srednji vek.\n'Amerika stoji uz vas čvrsto u protivljenju iranskim ambicijama za nuklearno oružje', poručio je Buš naglasivši: 'Dozvoliti glavnom svetskom sponzoru terora da poseduje najsmrtonosnije svetsko oružje bilo bi neoprostiva izdaja budućih generacija'.\n'Zarad mira svet ne sme dozvoliti Iranu da ima nuklearno oružje,' zaključio je Buš u govoru u Knesetu.\nIzrael smatra Iran najvećom pretnjom po egzistenciju.\nIzraelski zvaničnici, suprotno nedavnim procenama američkih obaveštajnih službi, tvrde da Iran i dalje pokušava da napravi atomsku bombu iako Teheran kaže da razvija nuklearni program u mirnodopske svrhe.\nJevrejska država je s druge strane jedina nukelarna sila u regionu, a njeni lideri nikada nisu priznali ni porekli da ima, prema procenama nezavisnih stručnjaka, nekoliko stotina atomskih bojevih glava.


Dokapitalizacija od 10 miliona | Kamatica\nDokapitalizacija od 10 miliona\nUniCredit banka je izvršila još jednu dokapitalizaciju u visini od 10 miliona € i sada njen ukupni kapital iznosi više od 122 miliona evra. Povećanje ukupnog kapitala je urađeno kako bi proširenje kreditnog poslovanja bilo u skladu sa novim direktivama NBS o odnosu kapitala banke i angažovanih kreditnih sredstava stanovništvu.\nDokapitalizacija banke će omogućiti njen dalji rast i razvoj poslovanja na tržištu Srbije. UniCredit banka u 2008. godini planira povećanje broja ekspozitura sa 48 na 65, kao i povećanje broja klijenata za 30%.\nUniCredit banka koja posluje u Srbiji, članica je najvećih međunarodnih bankarskih grupacija u centralnoj i istočnoj Evropi - UniCredit grupe.\nGrupa posluje u 23 zemalje i sa više od 170 hiljada zaposlenih posluje sa više od 40 miliona klijenata.


"Evropa ne treba da se plaši najezde građana BiH" - Klix.ba\n"Evropa ne treba da se plaši najezde građana BiH"\n19.12.2010. u 13:01\nEvropa ne treba da se plaši najezde građana BiH, jer njima nakon ukidanja viza samo treba sprega sa Evropom kako bi se što prije prebrodila formalna odvojenost od nje, poručio je danas ambasador BiH u Češkoj Nediljko Bilić.\n"Siguran sam da, kada se bude mladost češće pojavljivala u zemljama EU, da će svi procesi ići brže i da će i BiH biti i formalni dio evropske zajednice", rekao je Bilić na prijemu koji je u Pragu upriličio za delegaciju mladih koji u organizaciji Ferijalnog saveza Republike Srpske putuju Evropom povodom vizne liberalizacije.\nOn je naglasio da su Česi, naročito državljani BiH koji žive u Češkoj, sa radošću primili vijest o ukidanju viza za građane BiH.\nPrema njegovim riječima, dijaspora BiH u Češkoj se dobro snašla, organizovani su u nekoliko udrženja, a uglavnom su to visokoobrazovani ljudi, ugledni privrednici, te sve više i mladi koji dolaze na studije u Češku.\nZa mlade iz BiH građani koji žive u Pragu su pripremili lanč pakete, a Ambasada BiH se aktivno uključila u organizovanje turističkih posjeta i uopšte boravka u Pragu.\nTokom studijskog boravka u Pragu, osim prijema u Ambasadi BiH, mladi su imali priliku da vide mnogobrojne znamenitosti jednog od najljepših gradova Evrope, kao što su Hradčanski trg, Karlov most, Trg Malteških vitezova i Astronomski sat.\nOsim obilaska turističkih atrakcija, za mlade iz BiH sutra je u Pragu predviđen prijem u Ministarstvu inostranih poslova Češke. Grupa od 140 mladih iz BiH stigla je juče ujutro u Prag, gdje je predviđeno da ostanu do sutra popodne, nakon čega bi trebalo da otputuju za Berlin.\nMladi su dva dana bili u Beču, a tokom devetodnevnog proputovanja kroz Evropu trebalo bi da posjete i Minhen.\nPutovanje za 140 mladih iz BiH od 15. do 24. decembra organizovao je Ferijalni savez RS u okviru projekta "Dobar dan Evropo", uz finansijsku podršku Vlade RS i lokalnih zajednica.\nProjekat "Dobar dan Evropo" ima za cilj promociju prednosti vizne liberalizacije, povećanje mobilnosti mladih iz BiH i uspostavljanja domaće ponude u oblasti omladinskog turizma.\nHafizović: "Nad BiH treperi trougao prokletstva"\n19.12.2010. u 13:28\nIndijska vladajuća partija poziva na borbu protiv korupcije\n19.12.2010. u 12:49


Vesti online / Vesti / Društvo / Mladi ginu zbog alkohola\nMladi ginu zbog alkohola\nNedavna tragična smrt Stefana Birucića (17) samo je poslednji u nizu zapanjujućih i alarmantnih slučajeva vršnjačkog nasilja u Negotinu. Tinejdžer je stradao u tuči ispred jednog od noćnih klubova u ovom gradu i, prema tvrdnjama mnogih, ovaj slučaj bi hitno morao da "otrezni" i lokalnu samoupravu i policiju da se nešto preduzme.\nPolicijski sindikalni pokret iz Negotina zbog toga je u četvrtak na adrese predsednika opštine, Opštinskog veća, Skupštine i lokalne Uprave uputio hitan zahtev da se zabrani prodaje i distribucije alkoholnih pića maloletnicima u periodu od ponoći do jutarnjih sati.\n- Problem je mnogo gori nego što se može pretpostaviti. Ubistvo maloletnog Birucića je nažalost vrh ledenog brega problema pred kojim svi zatvaraju oči, a policija jednostavno nema mehanizam da nešto učini. Vršnjačke tuče su redovna pojava svakog vikenda, a sve je posledica prekomerne upotrebe alkohola - kaže za "Vesti" Igor Đurđević, predsednik ovog sindikata.\nPrema njegovim rečima, zahtev je i podnet zato što je situacija u Negotinu tokom svakog vikenda "haotična".\n- Situacija je zaista postala kritična. Ovaj nemio događaj u kome je izgubljen život je kulminacija svega. Vikendom se ovaj naš gradić pretvara u nešto što liči na Las Vegas, a sa druge strane na ulicama se stiče utisak da ste kao u nekim kriminalnim filmovima. Pri tome, svedoci smo da su prosvetnim radnicima ruke sve više vezane, roditelji deluju nemoćno i samim tim je sve više maloletnika aktera nemilih događaja. Naravno, tu su i raznorazni lokali, noćni barovi koji organizuju žurke za srednjoškolce gde pri tome koriste priliku i za promocije i akcijska sniženja određenih alkoholnih pića. Totalni apsurd! Sve je više posla noću za policiju i lekare iz Hitne pomoći - naglašava Đurđević.\nVladimir Veličković, predsednik opštine Negotin, kaže za "Vesti" da je svestan ozbiljnosti problema, zbog čega će i tražiti hitan sastanak sa nadležnim gradskim službama i policijskom upravom.\n- Nažalost, ovo je problem koji postoji poslednjih desetak godina, ali bez šire akcije u kojoj bi bila uključena i lokalna samouprava, policija, ali i svi u Negotinu, nemoguće ga je rešiti. Policijski sindikat predlaže da se zabrani prodaja i distribucija pića od ponoći, pa do jutra, ali maloletnici već sada alkoholna pića kupuju mnogo ranije i to po lokalnim radnjama i onda ga konzumiraju kasnije. Otuda razmišljam da se zabrana prodaje ne ograniči samo na taj vremenski period, ali pitanje je koliko ćemo tako rešiti problem - iskren je Veličković.\nNa konstataciju predsednika opštine Negotin da bi policija morala da bude aktivnija, Đurđević kaže da je problem što nema dovoljnog broja policajaca i službenih vozila.\n- Brojno stanje je kao da radimo u Švedskoj, a zapravo radimo kao da smo usred ratnog Teheranu - slikovito objašnjava Đurđević.\nDRUŠTVO Čaršija u duhu starih vremena\nDRUŠTVO Pivare i mladi poslali poruku o odgovornom pijenju alkohola\nDRUŠTVO Vino teklo iz fontane\nDRUŠTVO Vraćaju se radne akcije: Mladi voljni da učestvuju


RPK Novi Sad aplicirala za projekat sa temom o dualnom obrazovanju - PKS-RPK Novi Sad\nPredsednik Regionalne privredne komore Novi Sad, prof. dr Dragan Lukač, posetio je 13. decembra 2016. godine Privrednu i industrijsku komoru Budimpešte.\nCilj posete bio je potpisivanje završne projektne dokumentacije. RPK Novi Sad zajedno sa mađarskim partnerima aplicirala je za projekat „Vocational Education Platform“ u okviru poziva „Interreg-IPA prekogranični program Mađarska-Srbija 2014-2020“.\nProjekat za fokus ima sistem dualnog obrazovanja, što predstavlja aktuelnu temu u Srbiji. Budući da je Srbija na samom početku procesa, mađarsko iskustvo iz ove oblasti biće veoma značajno za rad na projektu.\nPredviđeno je da projekat traje dve godine, a vrednost je skoro pola miliona evra. Partneri na ovom projektu su Regionalna privredna komora Novi Sad i Privredna i industrijska komora Budimpešte, koja je ujedno i nosilac projekta.\nU Regionalnoj privrednoj komori Južnobačkog upravnog okruga, dana 15. marta 2017. godine održana je sednica Grupacije proizvođača i prerađivača…\nPočeo Kurs za samostalnog knjigovođu\nU Privrednoj komori Srbije – Regionalnoj privrednoj komori Južnobačkog upravnog okruga, 26. septembra je počeo Kurs za samostalnog knjigovođu…\nPredstavljen Zakon o izmenama i dopunama Zakona o privrednim društvima i Zakona o centralnoj evidenciji stvarnih vlasnika\nU cilju predstavljanja novih zakonskih rešenja Privredna komora Srbije u saradnji sa Ministarstvom privrede organizovala je 29. oktobra…\nPrivredna komora Srbije-Regionalna privredna komora Južnobačkog upravnog okruga organizovala je zajednički nastup i promociju privrede Regiona na jedanaestom međunarodnom…


Publika se vraća na stadione u Austriji\nHomeSportPublika se vraća na stadione u Austriji\n27/04/2021Redakcija BALKAN TVSport, Vesti0\nNakon skoro pola godine igranja prvenstva austrijske fudbalske Bundeslige uz prazne tribine, na kraju sezone se publika vraća na stadione širom zemlje, ali uz poštovanje striktnih mera i ograničeni broj gledalaca.\nBundesliga je, posle odluke vlade o popuštanju epidemioloških mera sredinom maja, odlučila da poslednje kolo prve lige 21. odnosno 22. maja, i druge lige 23. maja, kao i utakmice plej ofa Kupa Evrope, bude odigrano uz prisustvo publike.\n„Okvirni uslovi su najavljeni od strane vlade, a to je da će biti odobreno maksimalno 3.000 navijača, odnosno 50 odsto kapaciteta stadiona. Publika će morati da nosi FFP2 maske, moraće da sedi na označenim mestima, i registruje se, kao i da poseduje negativan test ili dokaz o vakcinaciji, odnosno preležanom kovidu“, saopštila je Bundesliga.\nU prvih šest kola aktuelne sezone, do kraja oktobra, na stadionima je bilo dozvoljeno najpre 10.000, pa 3.000 i potom 1.500 navijača, pre nego što je od 3. novembra zabranjena publika.\nJedino je austrijska pokrajina Forarlberg, gde je popuštanje mera usled poboljšane epidemiološke situacije, počelo krajem marta, omogućila ulazak na stadione Altaha, Lustenau-a i Dornbirna maksimalno 100 navijača.\n„Poslednja godina je pokazala da je fudbal bez navijača nepotpun. Zbog toga se radujemo da ćemo ponovo oživeti tribine i da ćemo moći navijače da pozdravimo u njihovom drugom domu“, poručuje predsednik Bundeslige, Kristijan Ebenbauer.\nAbazović: Država će uspeti da se izbori sa organizovanim kriminalom\nZahtev da Si En En otpusti komentatora zbog izjava o Indijancima


ŠTA ĆE BITI SA SALONIMA LEPOTE POSLE VANREDNOG STANJA? - Svet Lepote\nŠTA ĆE BITI SA SALONIMA LEPOTE POSLE VANREDNOG STANJA?\nod Marija 02/04/2020\nnapisao Marija 02/04/2020\nVlasnice nekoliko salona lepote sa kojima smo razgovarali kažu da su zatvorile svoje salone ne želeći da izlažu ni sebe ni druge potencijalnoj opasnosti širenja koronavirusa. Dodaju da su materijalni gubici neminovni, ali da će sve to gledati da normalizuju kada prođe epidemija.\nSaloni lepote u karantinu\nVlasnica beogradskog studija lepote Namaste Zorica Milošević kaže za naš portal da su doneli odluku o pauziranju želeći da ostanu odgovorni prema svojim klijentima.\n„Moje klijentkinje koje godinama dolaze kod mene, znaju kako odrzavam higijenu i koliko negujem sve u svom salonu i kolko je sve po standardima. Dolazile bi sigurno, ali kako se i one donekle plaše i imaju porodice koje od njih očekuju da imaju svest da ne izlaze nigde i da nose maske i rukavice, zovu i izvinjavaju se i ne žele da i mene izlažu nekim potencijalnim opasnostima. Dogovorili smo se da napravimo pauzu i da nastavimo kada se sve ovo završi“, kaže Zorica.\nZorica je apelovala na građane da se čuvaju, brinu o sebi i drugima.\n„Želim da poručim svima da se čuvaju i brinu o sebi jer ako ti sam o sebi ne brineš, neće niko o tebi. A u krajnjoj liniji, kada brines o sebi, brineš i o drugima“, ističe Zorica.\nIz novosadskog salona Beauty never sleeps koji, između ostalog, pruža usluge manikira, pedikira, šminkanja, maderoterapije kažu da su nakon pažljivog praćenja situacije odlučili da zatvore salon tokom vanrednog stanja.\n„Smatramo da je zdravlje ispred svega i hoćemo da budemo odgovorni kako prema sebi i svojim porodicama, tako i prema našim klijentima. Za vreme vanredne situacije, devojke se i dalje interesuju za tretmane lica, manikir, pedikir, tretmane tela… Naročito jer je počela sezona anticelulit programa i njihova priprema za leto. Sve je to sada odloženo i sada može da čeka“, kažu iz ovog salona.\nDodaju da je sada pravo vreme za unutrašnju lepotu.\n„Ovo sada je pravo vreme da pokažemo koliko smo iznutra negovani. Tako da poradite na sebi u svakom smislu, a mi smo tu da vam pomognemo da zablistate“, poručuju iz salona Beauty never sleeps.\nMATERIJALNI GUBICI VELIKI, ALI ŽIVOT NEMA CENU\nKada je reč o materijalnoj situaciji, dodaju da su materijalni gubici neminovni.\n„Što se tiče kozmetičkih salona u ovoj situaciji, možemo reći da materijalni gubici jesu i biće veliki isto kao i kod svake delatnosti koja je sada stala sa radom. Ali sve je to beznačajno u onosu na ljudski život“, kažu u salonu Beauty never sleeps.\nIz jednog salona iz Sremske Mitrovice kažu da su salon zatvorili „do daljnjeg“ i da, u ovoj neizvesnoj situaciji, još uvek ne znaju koje će ekonomske mere moći da preduzmu nakon vanrednog stanja.\nČini se da su frizerski saloni, pored kafića, restorana i turističkih agencija, najviše pogođeni. Pogotovo je problematična situacija kod onih malih preduzetničkih radnji koje žive od dnevnog pazara i onoga što uspeju sami da zarade na dnevnom nivou.\nEKONOMSKE MERE VLADE\nVlada Srbije je nedavno objavila mere za ublažavanje ekonomskih posledica epidemije. Među njima su i sledeće:\nOdlaganje poreza i doprinosa na zarade za privatni sektor tokom vanrednog stanja u privatnom sektoru, što će se otplaćivati u ratama počevši najranije od januara 2021.\nUplata u visini minimalca preduzetnicima koji se paušalno oporezuju i koji plaćaju porez na stvarni prihod, mikro i srednjim preduzećima u privatnom sektoru (za vreme trajanja vanrednog stanja, pretpostavka – tri minimalne zarade).\nKako će se, kada i kako odvijati ove mere, očekujemo da ćemo saznati u narednom periodu jer ti detalji još nisu saopšteni.\nBeauty never sleepsgde da se ošišam u vreme vanrednog stanjaNamastesaloni lepote u karantinu


Obradovićeva vicešampion singla, Romeo šampion dubla ITF juniorskog turnira u Subotici // Međunarodna scena (ATP, WTA, juniori) // Teniski Savez Srbije\nObradovićeva vicešampion singla, Romeo šampion dubla ITF juniorskog turnira u Subotici\nDatum objave: 25.04.2021. // Kategorija: Međunarodna scena (ATP, WTA, juniori)\nNa terenima TK Spartak iz Subotice održan je ITF juniorski turnir J5 kategorije za juniorke i juniore u singlu i dublu.\nNajuspešniji takmičar iz Srbije na ovom turniru u singl konkurenciji bila je reprezentativka Srbije Andrea Obradović koja je osvojila naslov vicešampiona. Kao treći nosilac Obradovićeva do finala nije izgubila ni set, u borbi za šampionski pehar poražena je od predstavnice Češke Lucie Urbanove 6:2, 6:2. U polufinalu Andrea je savladala prvog nosioca, teniserku Crne Gore Divnu Ratković 6:0, 7:6(6), dok je Urbanova pobedila zemljakinju Magdalenu Smekalovu 6:2, 1:6, 6:4.\nU muškoj dubl konkurenciji Srbija je dobila šampiona. Reč je o Romeu Hadžimehmedoviću koji je u paru sa kolegom iz Crne Gore Matijom Samardžićem u borbi za pobedničko postolje savladao prve nosioce, kineski par Hingju, Ženg 6:2, 6:3.\nU muškom singlu pobedu je odneo predstavnik Crne Gore Matija Samardžić koje je meč finala kod rezultata 6:7(4), 6:0 predao hrvatski teniser Matej Dodig. U polufinalu Samardžić je pobedio Rumuna Ciobotaru 7:6(4), 6:4, dok je Dodig salvadao našeg Zorana Ludoškog 6:2, 6:3.\nŠampionski pehar za ženski dubl otišao je u ruke češkog para Smekalova - Urbanova koje su u završnici takmičenja bile bolje od sestara Vaščenko iz Ukrajine 6:3, 6:1.


Dunavac kod Kupusine - Sombor portal\nPočetna Sombor Dunavac kod Kupusine\nDunavac kod Kupusine\nAko živite u Somboru i okolini, niste mogli, a da ne posetite ovo prelepo mesto gde se na prvi kontakt sjedinite sa prirodom, tako daleko, a opet tako blizu gradovima Sombor i Apatin, u neposrednoj blizini sela Kupusina.\nOvo je prelepo mesto za roštilj u prirodnom ambijentu, raj za one koji vole da pecaju, na čardama je moguće iznajmiti i drvene čamce da se malo „prošetate vodom“, a motor je isključivo veslo!\nMnogi pogrešno misle da je ova voda kanal, a od nekih možete čuti da je jezero, ali tačno je da je ovo Dunavac (mrtvaja) nastao od nekadašnjeg toka Dunava.\nOvde je Dunav tekao sve do 1830. godine, a tada je reka promenila tok.\nU antičko doba je njim prolazila granica Rimskog carstva i Sarmatskog kraljevstva.\nSkratila je put od Bezdana prema Apatinu i ostavila 17 kilometara mirne vode bogate ribom, okružene predivnim predelima močvara i gustih šuma u kojima živi 287 vrsta ptica i tridesetak vrsta divljih životinja.\nSvima preporručujemo da posete ovo mesto i, bar na kratko, sjedine se sa prirodom i „napune baterije“ jer to samo uz pomoć prirode može!\nPogledajte i video koji je snimljen na čardi „Pčela“, mesto deluje pomalo jezivo ali imajte na umu da je snimljeno u zimskom periodu kada su biljeke još uvek u zimskim bojama, drveće bez lišća, voda bez trave i lokvanja.\nNa ovom linku možete da vidite kako sve to izgleda u letnjim mesecima kada je sve živo i zeleno\nFOTOGRAFIJE IZ LETNJEG PERIODA\nPrethodniPriča o izgradnji Velikog bačkog kanala + video Somborski mostovi\nSledećiPredlog za nedeljni ručak


Holandska ING banka ocenila pozitivno oporavak Srbije od kovid krize – Bankar.rs\nHome/BANKE/Holandska ING banka ocenila pozitivno oporavak Srbije od kovid krize\nHolandska ING banka ocenila pozitivno oporavak Srbije od kovid krize\n“Već izvesno vreme smo konstantno optimistični prema perspektivama rasta Srbije i za sada se stvari odvijaju tim tokom”, navodi se u analizi ING-a pod naslovom “Rast na Balkanu: od nule do heroja ponovo?”, objavljenoj na zvaninčnom veb sajtu banke.\n“Srbija bi trebalo da bude jedna od malobrojnih zemalja koja će biti svedok potpunog oporavka na nivo pre pandemije do kraja 2021, i predviđamo rast BDP-a od 5,5 posto, nešto manji od zvaničnih procena te zemlje od 6,0 procenata, ali i dalje veći od većine tržišnih projekcija”, navode analitičari ING-a.\n“Ključ dobrog upravljanja ekonomskih usporavanja u 2020. bila je izdašna fiskalna podrška, koja je u osnovi jednaka budžetskom deficitu od približno 9,0 odsto BDP-a”, ocenjuje se u članku. Za 2021. godinu, vlasti Srbije su, u dogovoru s MMF-om, postavile za cilj budžetski deficit od 3,0 posto BDP-a.\nKljučnu kamatnu stopu vidimo na nepromenjenom nivou tokom 2021. i u većem delu 2022. Tome pomaže mirna inflacija, za koji prognoziramo da će u proseku iznositi 1,7 procenata 2021. te 2,2 odsto u 2022 godini. Po pitanju deviznog kursa, stabilnost dinara ostaje centralni stub monetarne politike centralne banke, i očekujemo da će tako ostati 2021. godine.\nPovodom kreditnog rejtinga Srbije, ekonomski specijalisti ING-a naglašavaju da su “impresionirani fiskalnom razboritošću države, pri čemu je vlada nedavno uspešno okončala nefinansirajući program MMF-a i razmatra sledeći program.\nING Bank korona kriza Srbija\nNemačka proglašena najinovativnijom ekonomijom na svetu


Dodik: Stojim iza stava o razgradnji BiH, ne verujem u mogućnost novog rata | Novosadski informativni portal 021\nDodik: Stojim iza stava o razgradnji BiH, ne verujem u mogućnost novog rata\n15:50 > 15:50\nSrpski član Predsedništva BiH Milorad Dodik izjavio je da ostaje pri tome da mirna razgradnja Bosne i Hercegovine treba da se desi što pre.\nDodik je rekao da ne veruje u mogućnost novog rata u BiH, dodavši da Republika Srpska "ima potencijal da odbrani svoju samostalnost od onih što nešto prete iz Sarajeva".\n"Mi nećemo učiniti nijedan potez da destabilizujemo i dovedemo do bilo kakvog sukoba. Nikoga nećemo napadati, mi izvan entitetskih linija nećemo nikoga dirati, ako neko dođe ne prostor RS, mi ćemo se braniti i u to ne treba niko da sumnja", kazao je srpski član Predsedništva BiH u Garavcima, gde je prisustvovao obeležavanju stradanja srpskog naroda od ustaša tokom Drugog svetskog rata.\nPrema njegovim rečima, razlaz je jedini način za miran život na ovim prostorima.\n"Da se Republika Srpska proglasi nezavisnom državom, naravno da Bošnjaci, muslimani imaju svoju državu BiH, a Hrvati da imaju Herceg Bosnu", kazao je Dodik.\nKomentarišući izjave predsednika Srpske demokratske stranke Mirka Šarovića da je protiv raspakivanja Dejtona i ideje o mirnoj disoluciji u BiH, jer bi to bio put nestanka RS, Dodik je kazao da Šarović ima izbor i može da "pređe u federalno Sarajevo i tamo bude građanin, za šta se i zalaže".\nVIDEO: Vulin i Dodik otpevali pesmu Baje Malog Knindže na Kočićevom zboru\nRepublika Srpska\tmilorad dodik\tBosna i Hercegovina\n04.09.2021\t• 16:36\nMile Dodik,,,,po antipaticnosti i bezobrazluku retki mogu da mu pariraju,,,,odvratniji je od Radomana Bozovica npr,,,,,uz to je i agresivan,,,strasno je sto takav lik ima uticaj u Novom Sadu ,bicemo taoci njegove nakaradne politike kao i za vreme Mladica i Karadzica,,,ja njega ne dozivljavam kao mog sunarodnika


Građani moraju poštovati mjere, poručio je ministar zdravlja RS-a Alen Šeranić\nKulenović: “Dok bude na snazi Dejtonski sporazum,…\nRepublika Srpska dana započinje masovniju vakcinaciju protiv koronavirusa, najavio je ministar zdravlja i socijalne zaštite RS Alen Šeranić.\n-20.000 doza ruske vakcine je stiglo prošle ili ove sedmice, sljedeće sedmice imamo najavu za sljedećih 20.000 doza. Sugerisano je da kontinuirano sedmično dobijamo veće količine vakcine, istakao je Šeranić.\nPoručio je da građani moraju više poštovati mjere kako bi se epidemiološka situacija stavila pod kontrolu budući da se posljednjih dana u Bosni i Hercegovini značajno pogoršala epidemiološka situacija. Broj zaraženih je u porastu, a u nekim dijelovima države već su uvedene oštrije mjere zabrane.\nPrvih 2.000 doza ruske vakcine ‘Sputnjik V’ koje je naručila RS, na sarajevski aerodrom su stigle 1. februara, a vakcinacija je započela 12. februara.\nAlen ŠeranićRepublika Srpska


Nijedna kompanija nije uradila ono što je uspeo Meridian i to - ZA SAMO MESEC DANA! (FOTO) - Sportska centrala\nNijedna kompanija nije uradila ono što je uspeo Meridian i to – ZA SAMO MESEC DANA! (FOTO)\n24 jul 2021. 14:00\nItalija šampion u fudbalu, a Meridian u nagradnim igrama!\nKratko i jasno – samo tokom trajanja nedavno završenog Evropkog prvenstva Meridian je svojim igračima uručio nagrade vredne POLA MILIONA EVRA!\nŠto i ne čudi kada se pogleda impozantan spisak premija i dobitnika.\nOd Meridiana igračima najnoviji AUDI, keš bonusi i preko 50 nagrada\nEURO je prošao u znaku sjajnih golova i zaslužene titule Azura, ali i do sad neviđene nagradne igre Meridiana, koji je tokom trajanja prvenstva poklonio NAJNOVIJI AUDI igraču sa najvećim brojem odigranih tiketa – KRALJU KLAĐENJA koji dolazi iz Kikinde.\nNovčane nagrade, Vespa, letovanja, egzotična putovanja, najnoviji iPhone uređaji, spa vaučeri, fudbalske lopte… Meridian je nagradama opremio toliko dobitnika da bi ih mogao smestiti na tek omanji fudbalski stadion!\nDok se tokom Evropskog prvenstva vodila trka u broju odigranih triketa, na uplatnim mestima kladionice Meridian ključala je bitka u “Lavovskoj borb“ za još vrednih nagrada:\n– Vespa Sprint 50 Red\n– Letovanje na Kritu za dve osobe\n– 3x iPhone 12\n– Spa za dve osobe na Zlatiboru\n– 500+ fudbalskih lopti\nMeridian sprema još mnogo iznenađenja, a za početak – ukoliko se registrujete na sajtu meridianbet.rs ili mobilnoj aplikaciji – DOBIJATE POKLON TIKET PO IZBORU OD 500 RSD!\nMeridian donira po 100.000 dinara za svaku medalju Srbije na OI\nSrbija je zemlja sporta – Meridian šampion humanosti. I pored svih iskušenja, od naših sportista se ovog leta u Tokiju očekuje rekordan broj medalja. Meridian je rešio da za svaku od njih donira 100.000 DINARA u humanitarne svrhe!\nNe samo da prati naše najbolje sportiste svuda gde biju bitke za svoju zemlju, Meridianu je svaki praznik sporta povod da pomogne onima kojima je to najpotrebnije.\nViše od milion evra donacije od početka pandemije\nOd početka kovid pandemije, Meridian neprestano osnažuje pojedince i institucije koje su na prvoj liniji borbe protiv korona virusa. Kao šampion društvene odgovornosti, Meridian je uputio milionske donacije zdravstvenom sistemu Srbije i zemalja regiona u borbi protiv virusa. Paketi pomoći dopremljeni su u preko 40 gradova, a neumorni volonteri kompanije Meridian posetili su preko 100 zdravstvenih ustanova širom Srbije i regiona, uputivši pomoć u vrednosti od preko milion evra.\nMeridian se priključio i akciji promocije masovne imunizacije stanovništva, a svojim primerom pozvao je građane da se uključe u akcije dobrovoljnog davanja krvi. Kompanija Meridian ulaže napore i u oživljavanje kulturne scene Srbije, a poslednji korisnik donacije ove kompanije je bila i jedna od najznačajnijih srpskih ustanova kulture, Zadužbina Ilije M. Kolarca. Ova kompanija priključila se i globalnim projektima UNICEF, kao što je veliki projekat podizanje zdravstvenih kapaciteta Indije u borbi protiv pandemije.


"Elektroprivreda RS": Novi kolektivni ugovor na snazi od 1. jula - Novosti Plus\nNovi kolektivni ugovor između Sindikata i Uprave u “Elektroprivredi Republike Srpske” potpisali su danas Luka Petrović, generalni direktor preduzeća, i Zoran Mićanović, predsjednik Odbora Sindikata preduzeća.\nNovi kolektivni ugovor je na snazi od 1. jula, a dogovoren je nakon višemjesečnih pregovora između Uprave i Sindikata.\nPodsjećamo, stari kolektivni ugovor je istekao 15. septembra prošle godine.\nPetrović je istakao da je potpisivanjem ovog ugovora postignuta saglasnost o pravima radnika u preduzeću “Elektroprivreda RS”.\n“Na osnovu ovog dokumenta godišnje se isplaćuje 250 miliona KM za radnike unutar sistema ‘Elektroprivrede Republike Srpske’. Vlada RS od nas zahtijeva pozitivne rezultata, te je u tom smislu bilo veoma teško odmjeriti prava radnika, ali i troškove održavanja u svim tim sistemima kako bismo održali pozitivno poslovanje”, naveo je Petrović.\nDodao je da su u ovom kolektivnom ugovoru dali slobodu i zavisnim preduzećima da, pored postojećih prava koja su legalizovana, mogu da ih i povećavaju u zavisnosti od svog poslovanja.\n“Sad imamo dodatnu odgovornost lokalnih sindikata u zavisnim preduzećima prema svojim upravama kako bi se pojačala komunikacija i pratili svi troškovi, što je i zahtjev Vlade RS za period od 2021. do 2023. godine”, istakao je Petrović.\nRekao je da je ovo preduzeće zaključno sa 31. decembrom prošle godine imalo 8.800 radnika, što je za razliku od godine prije manje za 1.100.\nMićanović je kazao da je potpisivanje kolektivnog ugovora radostan dan za sve zaposlene u ovom preduzeću.\n“Pokazali smo kroz pregovore da je Sindikat institucija koja se mora poštovati i uvažavati. Sad nas čeka jedan ogroman posao na terenu u sprovođenju ovog ugovora i restrukturiranja preduzeća i potrebna nam je još čvršća i bolja saradnja po tom pitanju. Nadamo se da ćemo narednih sedmice uraditi projektni zadatak za restrukturiranje proizvodnih preduzeća”, naglasio je Mićanović.\nPetar Đokić, ministar energetike i rudarstva Republike Srpske, naveo je da su intenzivni pregovori između Uprave i Sindikata vođeni nekoliko mjeseci kako bi dogovor bio postignut.\n“Meni je jako važna činjenica da imamo usaglašen pristup poslodavca i Sindikata o svim pitanja koja su sadržaji ovog kolektivnog ugovora”, navodi Đokić.\n← SAŠA ČAĐO – PONOS REPUBLIKE SRPSKE\nBrod: Dakić i Jeremić pristupili SPS-u →\nBryan Ferry oduševio nastupom na Jahorini (VIDEO)\nPrihvaćena donacija Srbije od 1.950.000 evra kojom će se realizovati brojni projekati


Nikolić priprema dokumenta o Alojziju Stepincu\nPočetna / Nikolić priprema dokumenta o Alojziju Stepincu\n14. Juna 2016. 17:49\nPredsednik Srbije Tomislav Nikolić potvrdio je da radi na Prikazu dokumenata o Alojziju Stepincu koji će biti dostavljeni zajedničkoj komisiji Vatikana i SPC koja se bavi pitanjem kanonizacije ovog kontroverznog nadbiskupa.\nNikolić je izjavio za “Sputnjik” da radi na dokumentu “koji će pomoći zajedničkoj komisiji pre odlučivanja o eventualnoj kanonizaciji Stepinca”.\nKanonizacija Stepinca je bila jedna od tema razgovora Nikolića i pape Franje tokom posete predsednika Srbije Vatikanu u septembru prošle godine.\nNikolić je tada papi Franji preneo da je uloga hrvatskog kardinala u Drugom svetskom ratu bila veoma loša i “u najmanju ruku nije smeo da ćuti kada neko ubije milion i više građana samo zato što nisu katoličke vere”.\nPapa Franjo je Nikoliću rekao da “nigde ne žuri po pitanju proglašenja kardinala za sveca”.\nVatikan je već proglasio Stepinca za blaženog, ali je papa Franjo zaustavio proces kanonizacije i na njegov predlog formirana je zajednička komisija Vatikana i SPC, koja treba da ispita čitav slučaj.\nZvanična delegacija SPC, u kojoj su mitropolit Amfilohije, vladika bački Irinej i Darko Tanasković, boravila je 16. januara u Vatikanu, gde su pontifu uručili pismo Njegove svetosti patrijarha srpskog Irineja kao odgovor na njegovo pismo od prošle godine u vezi sa kanonizacijom Stepinca.\nOznakealojzije stepinac kanonizacija SPC Tomislav Nikolić vatikan


Vučić obišao toplanu u Kruševcu FOTO – SveVesti.net\nVučić obišao toplanu u Kruševcu FOTO\nIzvor: Tanjug nedelja, 24.02.2019. | 16:26\nU proteklih pet godina dosta je uloženo i u samu mrežu, a remont je rađen u roku od 12 do 14 sati, za šta je inače potrebno 24 časa, i to zahvaljujući angažovanju radnika.\nNakon obilaska toplane predsednik će prisustvovati potpisivanju ugovora o prodaji fabrike FAM.\nVučić je izjavio je u Toplani u Kruševcu da će država izdvojiti milion evra, koji će se, uz 100.000 -150.000 evra koje mora da izdvoji Grad, upotrebiti za kompletnu rekonstrukciju toplane, kako Kruševljani više ne bi imali problem sa grejanjem.\nVučić je radnicima u Toplani naveo da zna za sve njihove probleme i da je toplana nasledila sedam miliona evra dugova.\n“Samo u Srbiji je vest kada čovek ujede kuče, a ne kada kuče ujede čoveka, cela Srbija je upoznata sa problemima u vezi sa grejanjem u Kruševcu”, rekao je on.\nPredsednik je istakao da će novac koji će država izdvojiti za rešavanje tog problema Kruševljanima biti dostupan u najkraćem moguhem roku.\n“Mnogo su pričali da je Vučić lud i glup, kada sam pričao da treba da se štedi, a sada kada ima, kada ljudi vide da se polako razvija sve, industrija, kada imamo za sređivanje škola, bolnica, domove zdravlja, vrtiće, onda kažu da je Vučić malo manje lud”, primetio je predsednik.\nNaveo je da mu je drago da može nešto da se uradi za Kruševljane i dodao da je do sada mnogo urađeno za FAP, kao i za napredovanje Henkela.\n“Rešavanje problema toplane je još jedna karika koja nedostaje da bi ljudi u Kruševcu i Rasinskom okrugu bili zadovoljniji”, rekao je Vučić.\nPrevious Uživo: Teodosić razigran, Srbija se “odlepila”\nNext Uživo: Gruzija “okrenula” Estoniju


Gradnja MHE milionski biznis - BIGportal.ba\n10 Aprila, 2019 0204\nRepublika Srpska daje podsticajna sredstva za proizvodnju električne energije za ukupno 27 pravnih i fizičkih lica, zvanični su podaci Ministarstva energetike i rudarstva. Riječ je o milionskoj sumi na godišnjem nivou.\nOd 2016. do 2019. godine ukupno 27 pravnih i fizičkih lica koristilo je podsticajna sredstva za proizvodnju električne energije u malim hidroelektranama. Ukupno za taj period građani Republike Srpske su iz naknada za podsticanje proizvodnje električne energije iz obnovljivih izvora uplatili gotovo 30 miliona maraka. To su zvanični podaci Ministarstva energetike i rudarstva Republike Srpske.\nNešto više od osam miliona je uplaćeno 2016. godine na ime ove vrste podsticaja, a 2017. gotovo osam i 2018. godine 12,5 miliona maraka.\nSve su ovo podaci dostavljeni kao odgovor na poslaničko pitanje Kluba SDS-a u Narodnoj skupštini Republike Srpske. U ovoj stranci tvrde da je jasno da od gradnje malih hidroelektrana korist imaju samo oni koji ih grade.\nBN televizija je početkom godine objavila da je došlo do novog povećanja cijene naknade za obnovljive izvore elektične energije, sa decembarskih 0,0052 KM na januarskih 0,0075 po kilovatu. Povećanje cijene obnovljivih izvora električne energije dozvoljeno je Odlukom Regulatorne komisije za energetiku Republike Srpske o visini naknade za podsticanje proizvodnje električne energije iz obnovljivih izvora u efikasnoj kogeneraciji, od 9. novembra prošle godine.\nJokić se čuva za plej-of, Bobi uveličao Vejdov oproštaj od Majamija\nOmikron stigao do Hrvatske\nBrnabić “šokiranoj” Fon Kramon: “Šta nam Viola poručuje: Da treba da pucamo na ljude”


20.000 KM za obilježavanja 20. godišnjice Parlamenta FBiH - Portal 072info\n20.000 KM za obilježavanja 20. godišnjice Parlamenta FBiH\n9. Septembra 2016. Vrijeme objave: 17:20 sati\nFederalna vlada je prihvatila inicijativu za izdvajanje 20.000 konvertibilnih maraka iz tekuće rezerve Budžeta FBiH za 2016. godinu. Sredstva su namijenjena Domu naroda Parlamenta FBiH za obilježavanje jubileja – 20. godišnjice Parlamenta Federacije BiH.\nTakođer, prihvaćena je i inicijativa za izdvajanje 50.000 KM s pozicije „Tekuća rezerva Vlade Federacije“ Federalnom ministarstvu obrazovanja i nauke u svrhu podrške organizaciji naučnog i kulturnog događaja „DAAAM International Week 2016“.\nVlada FBiH dala je prethodnu saglasnost za dodjelu dijela sredstava Trajnog revolving fonda kod Union banke d.d Sarajevo Federalnog ministarstva energije rudarstva i industrije za dugoročno finansiranje projekata putem dodjele kredita za 2016. godinu privrednom društvu JATA GROUP d.o.o. Srebrenik u iznosu od 800.000 KM.\nVišak kilograma jedan od najčešćih uzroka raka\nŠkolovanje u BiH obavezno, a desetine hiljada nepismenih!?


Širer ljut: "Ne zovite ga više nikad u reprezentaciju!" - Sportske.net\nŠirer ljut: "Ne zovite ga više nikad u reprezentaciju!"\nAlan Širer je bio poprilično besan kada je čuo da je fudbaler sredine terena odbio poziv u reprezentaciju.\nFoto: EPA PHOTO /MICHELE LIMINA\nZola se vraća na "Stamford Bridž"?Čelsi našao sportskog direktora, i to kakvog!Atletikova nemoguća misija, Čelsijevo otkrovenje!Kad bi Morata mogao da bira, doveo bi svog druga u Čelsi"Plavci" dreše kesu za zvezdu Serije A!?\nOtkazi su veoma česti u reprezentacijama, naročito sada kada se igraju prijateljske utakmice, videli ste i kakva je situacija sa reprezentacijom Srbije.\nIpak, ima i onih koji nisu pristalice otkaza, posebno ističemo nekadašnje reprezentativce i fudbalere kojima je nacionalni tim na prvom mestu.\nJedan od njih jeste i Alan Širer, nekadašnji fudbaler Njukasla koji je bio poprilično iznerviran kada je čuo da Deni Drinkvoter nije želeo da bude sa reprezentacijom.\n"Pitam se da li bi ovako glumili povrede kada je finale Svetskog prvenstva. Deni Drinkvoteru, šta si mislio? Ako nisi igrao dovoljno do sada, što ti je bio izgovor da ne igraš za reprezentaciju, zašto nisi iskoristio priliku i da igraš?", bilo je pitanje Alana Širera.\n"Čoveče, to je Engleska protiv Nemačke na Vembliju", rekao je Alan Širer.\nPored toga je istakao da Deni Drinkvoter nikada ne bi igrao da je on trener.\nLŠ - Maksa na klupi protiv Barselone, desetkovani Čelsi u Minhenu! (SASTAVI)


Analize i mišljenja - Novosti dana - 04.09.2019 | Sputnjik Srbija\n09:13 25 Februar 2020\nDvojica američkih senatora nisu dobili dozvolu da posete Rusiju zbog rusofobnih stavova, što su pokušali da iskoriste za izazivanje diplomatskog incidenta, a njihova poseta Beogradu i Prištini usmerena je na snimanje situacije na terenu.\nDaleki istok zove srpske građevinare\nKonstantin Bogdanenko, v. d. zamenika gubernatora Primorskog kraja na Dalekom istoku, pozvao je srpske građevinare i druge kompanije da posluju u ovom regionu, a takođe i srpske turiste da posete ovaj kraj Rusije.\nVladivostok „pod okupacijom“ (foto)\nU Vladivostoku je počeo jubilarni peti Istočni ekonomski forum, koji će u naredna tri dana okupiti lidere Japana, Indije, Mongolije i Malezije, a takođe i još nekoliko hiljada učesnika i gostiju iz više od 60 zemalja sveta.\n09:09 Poznati srpski pulomolog: Žene i deca retko na udaru koronavirusa\n09:01 Haos u Beču: Masovna tuča 50 Roma nakon porodične večere, policajci tražili pojačanje\n09:01 Erdogan: Dijalog sa Putinom se nastavlja, sastanak 5. marta\n08:45 Pazite šta pišete u Vocap grupama: Svima su dostupne preko Gugl pretrage\n08:38 Umro poslednji maršal Sovjetskog Saveza


Svetski dan Roma - Caritas Srbije\nDanas se obeležava Svetski dan Roma kako bi se ukazalo na njihov težak položaj. U Srbiji živi preko 147.000 pripadnika ove nacionalne manjine, koja spada u najugroženije i najmarginalizovanije grupe stanovništva.\n90% Roma u Srbiji nema posao, a 25% njih nema ni dana škole. Dečiji brakovi unutar romske zajednice i dalje su veoma česti. Zbog teških uslova života, prosečni životni vek Romkinja u Srbiji je 25 godina kraći od proseka u Srbiji. Romsku populaciju prate i brojne predrasude koje dovode do učestale diskriminacije i dodatno otežavaju njihov položaj u društvu.\nCaritas Srbije poziva na humanost i solidarnost i apeluje na rušenje svih predrasuda. Kroz svoje programe, Caritas se zalaže za socijalnu inkluziju svih ranjivih i marginalizovanih grupa.


SAD i EU zahtevaju reagovanje na lansiranje severnokorejske rakete\nU svom zajedničkom saopštenju, svetske sile optužile su Pjongjang da razvija svoje balističke rakete kako bi mogao da oružjem masovnog uništenja preti drugim zemljama. SAD i EU traže međunarodno reagovanje kako bi se pokazalo da rezolucije Saveta bezbednosti UN ne mogu nekažnjeno da se krše. Savet bezbednosti održaće danas hitnu sednicu radi rasprave o tome kako reagovati na najnoviju akciju Severne Koreje.\nU svom saopštenju, Severna Koreja tvrdi da je lansirala u orbitu jedan satelit, u okviru miroljubivog programa istraživanja svemira. Komunistička vlada te zemlje kaže da satelit emituje revolucionarnu muziku. Međutim, američke oružane snage su saopštile da nikakav objekat nije ušao u orbitu. Prema američkom saopštenju, deo rakete pao je u Japansko more dok je ostatak pao u Tihi okean. Po lansiranju, raketa je preletela Japan izazvavši žestoko regovanje Tokija.\nFunkcioneri američkog Državnog sekretarijata kažu da je državni sekretar Hilari Klinton razgovarala o lansiranju severnokorejsk rakete sa nekolicinom kolega u svetu, uključujući ruskog i kineskog ministra inostranih poslova.


Prelepljivanje srpskih tablica na Merdaru (Foto Kim)\nOd 21. oktobra prošle godine počeli su sastanci radnih grupa sačinjenih od eksperata iz Prištine i Beograda koji su tražili rešenje za ovo pitanje. Održano je nekoliko takvih susreta, ali do javnosti osim informacije da su se desili, ništa drugo nije saopštavano.\nJuče je održan poslednji takav sastanak, a danas će se u Briselu sresti i glavni pregovarači - Petar Petković i Besnik Bisljimi. Specijalni predstavnik EU za dijalog Miroslav Lajčak je kazao da je upravo na njima da postignu dogovor.\nObični građani i sa jedne i sa druge strane nadaju se rešenju koje neće iziskivati trošenje novca i komplikovane procedure, ali i da će konačno moći slobodno da putuju.


ALTERA – SFERA 2018\n1. HVAC sistemi u industriji sa akcentom na regulaciji vlage\nU mnogim tehnološkim procesima u industriji, vlažnost vazduha je bitan parametar, jer značajno utiče na efikasnost, ili čak samu izvodljivost procesa. Pored toga, prostorije sa regulisanom vlagom u vazduhu su mnogo ugodnije za boravak i rad ljudi.\nSa jedne strane, visoka vlaga je nepoželjna jer je pogodno tlo za razvoj bakterija i mikroorganizama, korozije, leda na isparivačima u hladnjačama, dok je sa druge strane neophodna za tehnološke procese poput kaširanja aluminijumske folije, pečenje hljeba ili očuvanja namirnica, cvijeća i slično.\nIzazove regulacije vlage uspješno rješavamo već 15 godina.\n2. PROCESI U FARMACEUTSKOJ INDUSTRIJI\n3. KRITIČNI TEHNIČKI SISTEMI U FARMACEUTSKOJ INDUSTRIJI\n4. SPECIFIČNE MAŠINSKE INSTALACIJE U INDUSTRIJI\nZajedno sa partner kompanijama, Altera je sposobna da ponudi i riješenja po sistemu “ključ u ruke”. Naš profesionalni cilj je dugoročna, partnerska saradnja sa klijentima.\nOsnova svakog novog projekta je orijentacija ka budućnosti i visokim standardima koji obezbjeđuju prostor na tržištu. Garancija kvaliteta su tehnička stručnost, posvećenost cilju i naše reference.


ninana16 - Klub putnika\nninana16 replied to miss kamaki's topic in Azija, Australija i Pacifik\nMi smo sredinom oktobra kupili kartu za februar preko Emirata,iz Beograda letimo,za neverovatnih 650e sa sve taxama povratne.Tako da treba povremeno gledati njihove ponude jer izbacuju neverovatno dobre cene.Karta Emiraty Frankfurt-Dubai-Bkk je bila 440e+Jat Beograd-Frankfurt 210e. A sto se tice letova unutar tog dela Azije(Air Asia i Bkk Airways) za februar i mart, imali smo razlicite varijacije cena,pa i to treba pratiti i obratiti paznju.Neke karte koje smo kupili krajem novembra bile su skuplje za nekih 30% nego kada smo informativo pogledali u decembru za isti period feb-mart. Jedna is\nNapomena: ne putovati nocu,nije sigurno! Ima i buseva koji voze od Popeta do Siam Repa,cena oko 3$,ali kazu da su to katastrofa busevi ,da nema klime,vrucina,guzva...jednostavno haos,....sad opet to nekom odgovara.Prevoz moras da menjas,nema drumskog saobracaja izmedju Kambodze(Poipet) i Tajlanda. Cena ulaznice za Angkor Wat-jedan dan 20$,dvodnevna 40$,trodnevna 60$.Ako udejs u park u 17h i kupis kartu ona ce ti vaziti i naredni dan,a s tim sto vec tu vece 1h mozes da posmatras zalazak sunca. Must see temples: Angkor Wat, Bayon, Ta Prohm Almost must see temples: Banteay Srei, Preah Khan S\nJa cu ti samo proslediti info koji sam sakupila sa neta....Meni ce koristiti,uskoro krecemo.Napominjem da nismo jos bili! 1. Kazu da je najsigurnije vaditi vizu vec u Bkk,pored fotografije,potrebna i kopija pasosa,cena 20$,od 09-12h se predaju aplikacije za vizu i uz napomenu budu gotove istog dana oko 17h. Na granici govore da je jako konfuzno(Poipet),tamo ne znas sta kuda gde i da ti uzimaju po 25$ za vizu-5$ njima u dzep....Sve preporuke su da se to uradi u Bkk. 2. Imas agencije koje vode,izbegavaj one na KSRoudu.Trebalo bi biti 3-4 dana za do 60$ sve sa nocenjem po osobi.Prevoz je mini


Zaštitnik građana razgovarao sa Miloradom Ulemekom - Društvo - Dnevni list Danas\nPočetna » Vesti » Društvo » Zaštitnik građana razgovarao sa Miloradom Ulemekom\nNa poziv advokata bivšeg komandanta JSO osuđenog na 40 godina zatvora, ombudsman posetio Posebno odeljenje KPZ Požarevac\nZaštitnik građana razgovarao sa Miloradom Ulemekom\nV. Jeremić18.11.2021. 11:29\nZaštitnik građana Zoran Pašalić posetio je juče bivšeg komandanta Jedinice za specijalne operacije Milorada Ulemeka koji u Posebnom odeljenju Kazneno-popravnog zavoda u Požarevcu izdržava kaznu zatvora od 40 godina.\nKako je Pašalić naveo za Danas, on je posetio KPZ Požarevac na poziv Ulemekovog advokata, a sve povodom činjenice da je prošle nedelje odbijao hranu smatrajući da kaznu izdržava u surovim uslovima.\nPašalić je dodao da su nakon razgovora koji je obavio sa Ulemekom i druga lica koja služe kaznu u Posebnom odeljenju želela da sa njim razgovaraju. Ukupno je razgovarao sa deset od trinaest lica koja u Posebnom odeljenju služe kaznu. Među njima, kako nam je rečeno, nije bio Zvezdan Jovanović, nekadašnji pripadnik JSO koji je osuđen kao neposredni izvršilac ubistva predsednika Vlade Srbije Zorana Đinđića.\nPašalić je za Danas istakao da su razgovori trajali duže od šest sati i da mu je teško da rezimira te razgovore u formi izjave. On je naglasio da će o poseti Posebnom odeljenju biti sačinjen izveštaj, a nakon toga postoji mogućnost da će izaći sa određenim preporukama.\nPodsetimo, Ulemek je početkom novembra stupio u štrajk glađu, jer mu je, kako je istakao njegov advokat, onemogućeno pravo na socijalizaciju, posete i rad. Prema pisanju medija, on je štrajk okončao nedelju dana kasnije.\nUprava za izvršenje krivičnih sankcija je u odgovorima za Danas demantovala navode Ulemekovog branioca, ističući da su uslovi u kojima izdržava kaznu u potpunosti u skladu sa zakonom i pravilnikom o kućnom redu. Oni su napomenuli da Ulemek, kao lice koje se posebno dobro vlada, uživa i godinama unazad koristi pogodnosti koje pravnik o kućnom redu Posebnog odeljenja omogućava. Ta prava, između ostalog, podrazumevaju i pravo na posete bliskih srodnika, branioca, ali i drugih lica koja nisu u bliskom srodstvu. Takođe, iz Uprave su naglasili da Ulemek godinama unazad ima prava na četiri telefonska razgovora mesečno, kao i da može šest sati dnevno da provede van ćelije.\nmilorad ulemekPosebno odeljenje KPZ PožarevacZaštitnik građanaZoran PašalićPožarevac


Ćosić: Zločince će stići prije Božija, nego ovozemaljska pravda - FILTER\nĆosić: Zločince će stići prije Božija, nego ovozemaljska pravda\nGradonačelnik Istočnog Sarajeva Ljubiša Ćosić smatra da će počinioce zločina u Dobrovoljačkoj ulici 1992. godine nad pripadnicima vojske JNA prije stići Božija, nego ovozemaljska pravda, jer u BiH ovozemaljske pravde nema.\n„Trideset godina nakon stradanja u Dobrovoljačkoj je dovoljno prošlo vrijeme da odgovaraju oni koji su počinili ovaj strašan zločin nad nedužnim vojnicima, koji su se kretali u jednoj mirnodopskoj koloni, po izlasku iz Sarajeva“, rekao je Ćosić novinarima u Istočnom Sarajevu.\nOn je izrazio nadu da će Sud BiH, nakon što je Tužilaštvo BiH podiglo optužnicu, da je i potvrdi, ali i da će rezultirati presudama.\n„Generalno sumnjam i mislim da je ovo samo jedan u nizu nastavaka podizanja optužnica Tužilaštva BiH, a potom donošenje sramnih presuda ili čak odbijanja potvrđivanja optužnica i oslobađajućih presuda“, istakao je Ćosić.\nU Dobrovoljačkoj ulici u Sarajevu pripadnici „Zelenih beretki“ i Teritorijalne odbrane BiH su, prema naredbama člana Predsjedništva BiH Ejupa Ganića, na današnji dan 1992. godine napale kolonu vozila JNA koja je, prema dogovoru Alije Izetbegovića i Unprofora, napuštala tadašnju Drugu vojnu oblast.\nTužilaštvo BiH je tek nedavno podiglo optužnicu za zločine nad pripadnicima JNA počinjene u Dobrovoljačkoj ulici.\nTags: Dobrovoljačka ulica Ljubiša Ćosić\nPrethodna Lišeno slobode lice za kojim je raspisana potraga\nSledeća U srijedu velika promocija upisa na Univerzitet u Istočnom Sarajevu


U Srbiji 3.033 novoobolele osobe od COVIDA-19, u albanskim sredinama na KiM 15 GracanicaOnline.Info\nU Srbiji 3.033 novoobolele osobe od COVIDA-19, u albanskim sredinama na KiM 15\n23. novembra 2021. 1 min read\nJoš 54 osobe su preminule od posledica korona virusa u poslednja 24 časa u Srbiji, a od 17.851 testiranog uzorka su registrovane 3.033 novoobolele osobe, saopšteno je na sajtu Ministarstva zdravlja Srbije covid19.rs.\nNa bolničkom lečenju se nalazi 5.397, a na respiratorima još 201 pacijenta. Od početka epidemije, u Srbiji je testirano 6.710.926 uzoraka, registrovana je 1.238.861 osoba zaražena korona virusom, od kojih je od COVIDA-19 preminulo 11.335.\nNema preminulih u poslednja 24 sata od COVIDA-19 u albanskim sredinama na Kosovu, saopštilo je Ministarstvo zdravlja Kosova. Od 1.440 testiranih uzoraka je registrovano 15 novih slučajeva zaraze, a u istom periodu je izlečeno osam pacijenata.\nOd početka epidemije, u albanskim sredinama na Kosovu je testiran 1.306.571 uzorak, registrovane su 161.034 zaražene osobe, od kojih je 2.981 lice preminulo, dok je trenutno 330 aktivnih slučajeva zaraze.\nPrevious Predsedniku Srbije dodeljeni Zlatna povelja i Ključ grada Kosovske Mitrovice\n24. januara 2022., 04:46